DODIK: Poseta Ðukanovića BiH je moralno i političko pitanje! | Happy BSC portal\nDODIK: Poseta Ðukanovića BiH je moralno i političko pitanje!\nProtivi se, rekao je, da crnogorski predsednik Milo Ðukanović početkm marta dođe u zvaničnu posetu BiH, jer smatra da takav njegov stav pomaže SPC u uslovima kada ta verska zajednica u Crnoj Gori doživljava porogon.\n-Niko nije protiv toga da Đukanović dođe u BiH, ali postavlja se moralno i političko pitanje - kako neki Srbin može dozvoliti da mu se pruži prilika da, dok tamo naši ljudi protestuju, on dođe u Sarajevo i objašnjava šta on hoće, jer je reč o istom verujućem narodu i ovde je bilo mnogo solidarnosti prema litijama u Crnoj Gori-, rekao je Dodik.\nDodik je napomenuo da je ranije uputio pismo u kojem je molio crnogorske poslanike da odlože donošenje Zakona o veroispovesti, a kada su ga usvojili, dodao je, apelovao je da pokušaju da razumeju SPC.\n-Krenuli su sa onim najvažnijim, što dira emociju, mentalitet, posvećenost, a to je ukidanje himne, grba, zastave i da završe sa tim simboličkim stvarima.-\n-Drago mi je što su svi politicki faktori u Srpskoj, i vlast i opozicija shvatili da se radi o jednom teškom političkom trenutku-, naglasio je Dodik.\n-Izetbegović izađe i kaže ''Borite se svim sredstvima, oružjem i ratom ako treba". Mi nikad nismo pozivali na rat. Kako Izetbegović da kreira rat? Gde su mu jedinice, paravojske? Ljudi ne treba da se plaše, to su prazne političke priče. Nigde nećete naći da sam ja rekao da pozivam na rat", naveo je Dodik.\n-Ukoliko se BiH ne vrati bazičnom dogovoru tri naroda teško će živeti-, poručio je Dodik.\nCRNA GORA: Knežević počeo da služi kaznu kućnog pritvora!\nCRNA GORA: Broj bolelih raste iz dana u dan!


CIVITAS udžbenici – očitovanje izdavača | CIVITAS.ba\nCIVITAS udžbenici – očitovanje izdavača\nZbog upita roditelja, učenika i nastavnika još jednom naglašavamo:\nSVI udžbenici za nastavne predmete građanskog obrazovanja, kao i didaktičko-metodički priručnici za nastavnike, profesore i odgajatelje DONACIJA su Vlade Sjedinjenih Američkih Država i potpuno besplatno distribuiraju se školama u našoj zemlji.\nObrazovni centar za demokratiju i ljudska prava CIVITAS kao izdavač ovih udžbenika obraća se pedagoškim zavodima i ministarstvima obrazovanja Republike Srpske, Distrikta Brčko i kantona/županija Federacije Bosne i Hercegovine kako bi se mapiralo stanje i utvrdila potreba za udžbenicima. Prema projekcijama potreba, grant sredstvima Vlade SAD-a štampaju se ranije od ministarstava odobreni udžbenici i didaktičko-metodički priručnici koje CIVITAS donira pedagoškim zavodima, odgovornim za dalju distribuciju udžbenika.\nUdžbenike u školama zadužuje školske biblioteke. Odgovornost je bibliotekara škole i predmetnog nastavnika da svakoj generaciji učenika omogući pristup udžbenicima i pobrine se da se isti na kraju godine vrate u biblioteku kako bi ih mogla koristiti naredna generacija.\nU slučaju da se u vašoj školi promjenio broj učenika ili je iz drugih objektivnih razloga potreban dodatni broj udžbenika škola se treba obratiti pedagoškom zavodu koji može odgovoriti na te potrebe ili dalje, u koordinaciji sa CIVITASom, osigurati dodatne udžbenike.\nNa svakom primjerku udžbenika jasno stoji istaknuto da je riječ o besplatnom udžbeniku – donaciji Vlade SAD-a. Svako neautorizovano umnožavanje ili prodaja ovih udžbenika predstavlja otuđenje školske imovine i zloupotrebu donacije što je prema važećim propisima u BIH kažnjivo dijelo. Apelujemo na sve roditelje i predmetne nastavnike da ne kupuju udžbenike koji su otuđena donacija, te da takve prakse, kao i potrebu za udžbenicima prijave nadležnom pedagoškom zavodu, odnosno ministarstvu obrazovanja ili direktno CIVITAS-u.\nPrethodni sadržajOvog vikenda potvrdite svoje učešće u programu CIVITAS godišnje konferencije\nNaredni sadržajNaši učenici u borbi za zaštitu životne sredine


raskinuo - Vesti - Svet Plus\nraskinuo najnovije vesti\nŠOK: Omiljeni par iz Parova raskinuo?! FOTO\nIako su tvrdili da će ljubav nastaviti i nakon rijalitija Parovi, izgleda da ovaj par nije uspeo da izdrži pritisak javnosti.\nVladimir Stojković raskinuo sa Dejanom Živković!\nVladimir Stojković raskinuo je sa svojom novom devojkom već posle nekoliko nedelja zabavljanja.\nDžejson Stejtam raskinuo sa Rouzi Hantington-Vajtli\nAmerički glumac Džejson Stejtam i Rouzi Hantigton-Vajtlji posle duge veze rešili su da se rastanu, makar na neko vreme kako mediji navode.\nAmar Gile Jašarspahić raskinuo sa Aleksandrom Prijović, ne pristaje na ..


"Nemačka kancelarka Angela Merkel mi je čestitala kad smo uspeli da dovedemo tu fabriku. Rimac je rekao da je Hrvatska izgubila trku sa Srbijom komentarišući dolazak te fabrike", rekao je ranije Vučić. Vrednost investicije je 60 miliona evra. Nedavno je najavljeno da će Nemci uskoro u Srbiji otvoriti još jednu fabriku, ovaj put je u pitanju najfinija moguća proizvodnja o čemu više možete pročitati OVDE.\nReč je o kompaniji koja je svetski lider u proizvodnji delova sistema za automobile, brodove i železnicu, a obavezala se da u Severnoj poslovnoj zoni u Pančevu izgradi fabriku od 29.500 metara kvadratnih do 2022. godine i da zaposli 460 radnika.\nKompanija ZF Srbija, u vlasništvu nemačke multinacionalne kompanije ZF, dobila je od Grada Pančeva bez naknade, direktnom pogodbom, više od devet hektara neizgrađenog građevinskog zemljišta.\nTa firma se obavezala da će i zaposlene i investiciju zadržati na teritoriji Pančeva najmanje pet godina.


Poništen tender EPCG od 222 hiljade - Vijesti.me\nNABAVKA BILA ZA TE PLJEVLJA\nPoništen tender EPCG od 222 hiljade\nKao najpovoljnija na ovom nadmetanju bila je izabrana ponuda nikšićke firme Montex Hidromont\nKomisija za kontrolu postupka javnih nabavki, po službenoj dužnosti, poništila je u cjelosti tender Elektroprivrede (EPCG), procijenjen na 222.400 eura. Riječ je o tenderu za nabavku armatura glavnog pogonskog objekta i ventila za mazut, potrebne Termoelektrane Pljevlja.\nNa ovom tenderu se Komisiji, protiv rješenja o izboru najpovoljnijeg ponuđača, žalila beogradska firma Kedra.\nPrethodno je naručilac sporne nabavke, EPCG, kao najpovoljniju na ovom nadmetanju izabrao ponudu nikšićke firme Montex-Hidromont, dok su ponude žalioca i još tri ponuđača odbijene kao neispravne.\nDržavna komisija je utvrdila neusaglašenost tenderske dokumentacije EPCG sa odredbama Zakona o javnim nabavkama, koja je mogla da dovede do ograničavanja konkurencije i diskriminacije ponuđača na ovom nadmetanju.\nUtvrđeno je da naručilac, suprotno zakonskim odredbama, nije predvidio tehničkim karakteristikama ili specifikacijama predmeta nabavke zahtjeve u pogledu kvaliteta i načina isporuke ponuđenih proizvoda, zatim nije predvidio garanciju kvaliteta, način sprovođenja kontrole kvaliteta, niti je predvidio pravila o transportu i čuvanju robe, dok je u Nacrtu ugovora predvidio da se pod datumom isporuke podrazumijeva dan kada je potpisan zapisnik o kvantitativnom i kvalitativnom prijemu robe.\nIz navedenih odredbi Nacrta ugovora, kako je navela Komisija, vidi se da je naručilac planirao da obavi provjeru kvaliteta, transporta i čuvanja primljene robe, iako te zahtjeve u pogledu sačinjavanja ponude nije prethodno predvidio tenderskom dokumentacijom. To je, kako su zaključili u Državnoj komisiji, moglo da dovede do diskriminacije ponuđača prilikom ocjene ispravnosti ponuda, kao i prilikom realizacije ugovora o ovoj nabavci.\nUtvrđeno je, takođe, da ni odredba Nacrta ugovora koja se ticala roka isporuke nije bila u skladu sa rokom izvršenja ugovora iz Poziva za javno nadmetanje, a što je izabranog ponuđača, takođe, moglo da dovede u povoljniji položaj u odnosu na ostale.


DILEMA: Ko je zapravo bio Hase u poznatoj Neletovoj pesmi - MediaSfera\nDILEMA: Ko je zapravo bio Hase u poznatoj Neletovoj pesmi\nOvih dana se na zvaničnom Jutjub kanalu „Belgrade Beer Festa“ pojavila nova verzija pesme „Nedjelja kad je otišo Hase“ u izvedbi Doktora Neleta Karajlića, koja najavljuje njegov nastup na tom beogradskom festivalu u avgustu.\nOriginalna verzija ove pesme premijerno je izašla pre 33 godine, daleke 1985. godine, na drugom studijskom albumu sarajevskog kultnog sastava „Zabranjeno pušenje“ koji se zvao „Dok čekaš sabah sa šejtanom“.\nJoš tada izazvala je mnoge kontroverze. Naime, pesma peva o legendi fudbalskog kluba „Sarajevo“ – Asimu Ferhatoviću Hasetu i njegovoj poslednjoj utakmici za taj klub. Međutim, mnogi su smatrali da je to samo metafora za smrt maršala Josipa Broza Tita.\nPesma počinje „Ljudi su išli u kolonama“ što asocira na nepreglednu povorku na sahrani, ali i gužvu ispred stadiona. Pa dalje ide „te majske nedelje“, Tito je umro u nedelju 4.maja 1980, a Hase je poslednji meč odigrao 16. oktobra i to mnogo pre toga – 1966. godine…\nPa onda kaže „Hase je tukao Engleze, Švabe, Ruse i ovo mu je poslednji meč“, što može da se odnosi na Hasetovu fudbalsku bravuru, a i na Titovu borbenu i diplomatsku volšebiju.\nU refrenu posle naslova ide stih „I BBC na mome radiju, „Oslobođenje“ u mojim rukama“ – teško da je BBC prenosio o penzionisanju sarajevskog fudbalera. Da bi se pesma na kraju završila skandiranjem „Jugoslavija, Jugoslavija“ – a pošto je Hase za A selekciju odigrao svega jedan meč, logičnije je dovesti u vezu sa doživotnim predsednikom te zemlje.\nIako je tačnost podataka iz pesma više ukazivala da se radi o Maršalu, pesma je zvanično naslovljena na Haseta, peva o stadionu, proslavljanju pogotka, te je možda prvenstveno, uz umetničku slobodu, zaista trebalo da opeva fudbalera.\nAsim Ferhatović Hase, svoj poslednji meč u bordo dresu sa brojem 9, nije odigrao u maju, nego 16. oktobra 1966. godine. I nisu igrali protiv Osijeka, nego protiv Rijeke i to ne na Koševu, nego na Kantridi. Namestio je prvi gol, a već u petnaestom minutu bio je fauliran, što je ispostaviće se bio kraj sjajne karijere ovog asa. Pokušavao je posle da se vrati na teren, ali povreda je bila toliko jaka da nije mogao da odigra ni planiranu oproštajnu utakmicu koju su hteli da mu organizuju na kraju te prvenstvene sezone na domaćem igralištu „Koševu“.\nPre nekoliko dana Nele Karajlić, objavio je novu verziju ove pesme.\nOd originalnog teksta ostao je samo refren, i osim u njemu čuveni as bordo čete s Koševa uopšte se ne pominje. Pesma više bistri svetsku politiku i geopolitičku situaciju usled tranzicije, što nedvosmisleno ukazuje da je Hase ipak bio Tito, a ne fudbaler Sarajeva. Ipak jedan detalj u spotu podgrejao je nekadašnju intrigu:\nNaime, otac u spotu lista novine i na zadnjoj sportskoj strani pišu o fudbalskoj utakmici koja je završila rezultatom 1:1, baš kao što su odigrali opevani Sarajevo i Osijek na oproštajnoj utakmici Asa, a na naslovnici je slika Druga Tita uz veliki naslov „Večna ti slava i hvala“.\nI sam Nele jednom prilikom je izjavio:\n„Oni koji misle da je riječ o Asimu Ferhatoviću su u pravu, a oni koji misle da je riječ o Josipu Brozu takođe su u pravu“, ostavši misteriozan u želji da kaže da svako može da pesmu doživi kako želi.\nKoja god interpretacija bila, pesma je dobila novo ruho, sa savremnim animiranim spotom i rep izvedbom većeg dela novog teksta. Moderno spakovan stari hit odlična je najava za dugo očekivani nastup Dr Neleta Karajlića na beogradskom „Beer Festu“.\nStadion Koševo, dom fudbalera Sarajeva danas nosi ime „Asim Ferhatović Hase“ po čuvenom fudbaleru, a glavna ulica bosansko-hercegovačke prestonice zove se ulica „Maršala Tita“.\nTagoviHase Nele Kajalić nova pesma Tito verzija\nNikola Đuričko osmislio društvenu igru „Fudbal“


Poziv za ekonomiste kao i one koji se bave ljudskim resursima – postanite naš bloger! – NOMCENTAR NGO\nPosted February 18, 2017 info\nPravo i mediji Inovacioni Klub, projekat Udruženja Nomotehnički Centar iz Beograda, nakon uspešnog početka Law bloggers kluba, poziva sve ekonomiste, kao i one koji se bave oblašću ljudskih resursa bilo da su studenti ili stručnjaci sa radnim iskustvom ili oni koji su za pomenute oblasti zainteresovani, da se uključe u naš klub kroz pisanje stručne prakse i stručnih tema za naš Blog.\nTekst koji napišete prolazi obaveznu recenziju, nakon toga, biće objavljen na blogu sajta www.lminnovationclub.in.rs\nUčlanjenje u klub je besplatno, kao i objavljivanje Vaših tekstova.\nKratko motivaciono pismo koje će objasniti čime se bavite i o čemu biste pisali,\nUkoliko ste do sada objavljivali radove ili pisali tekstove, pošaljite nam primerke.\nROK ZA PRIJAVU – 20.mart 2017.godine!\nZa više informacija o klubu, pisanju i objavljivanju, kontaktirajte nas:\n⟵Prava manjinskih akcionara\nPOREZ NA KAPITALNU DOBIT – kod prodaje nepokretnosti⟶\nBarselona II deo: Lepoti nikad kraja\nBarselona, čaroban grad: I deo\nEdukativna radionica: Copywrite u praksi


Objavljen Program reformi: Dokument pun opštih mjesta bez konkretnih planova – Источно / Istočno\nBANJALUKA, SARAJEVO – Bosna i Hercegovina pripremila je Program reformi, novi dokument koji bi trebalo da bude upućen u centralu NATO-a u Briselu u sklopu dogovorene saradnje između BiH i ove vojnoodbrambene alijanse.\nMirko Okolić, zamjenik ministra odbrane BiH iz reda srpskog naroda, za „Nezavisne“ je rekao da o sadržaju dokumenta treba da se konsultujemo s njegovim autorom, odnosno Predsjedništvom BiH, a ne sa Ministarstvom odbrane, ali da je on lično zadovoljan formulacijama koje definišu odnos BiH i NATO-a.\n„U dokumentu jasno piše da on ne prejudicira članstvo, a samim tim otklonjene su sve eventualne dileme o tome šta to znači. Uostalom, obratite pažnju na izjave funkcionera NATO-a u posljednje vrijeme. Oni nikad ne govore o članstvu, već se svaka njihova diskusija svodi na saradnju za koju se BiH opredijelila. Mi u RS raspoloženi smo da sarađujemo s NATO-om, i to nikad nije bilo sporno“, rekao nam je Okolić. Iz Predsjedništva juče nismo uspjeli dobiti komentar o sadržaju dokumenta i na koji način je kreiran.\nU dokumentu se navodi veliki broj opštih mjesta bez konkretnih aktivnosti ili rokova, poput „BiH će nastaviti aktivnosti na jačanju sposobnosti upravljanja krizama i planiranje za vanredne situacije, posebno kroz provođenje određenih navedenih aktivnosti“, ili rečenica u dijelu o ekonomskim politikama: „Nastavljaju se planirane aktivnosti ekonomskog razvoja.“ Planovi koji se odnose na transportnu politiku definisani su kao: „Cilj Okvirne transportne politike BiH je održivi razvoj transportnog sistema u BiH, entitetima i Brčko distriktu zasnovane na očekivanom ekonomskom i društvenom razvoju zemlje.“ U planovima o reformama u odbrambenom sektoru napisano je: „BiH će kroz odbrambeno planiranje stvoriti preduslove da odbrambene institucije i OS BiH budu sposobne izvršavati zadatke definisane zakonom i podržavati ispunjenje državnih ciljeva u oblasti sigurnosti i odbrane“.\nKada se radi o zaštiti tajnih podataka, objašnjeno je: „U okviru personalne sigurnosti državni sigurnosni organ preduzima sveobuhvatne aktivnosti kako bi se izvršila sigurnosna provjera svih osoba u BiH koje rukuju NATO tajnim podacima.“ Iz ovoga se može zaključiti da trenutno tajnim podacima NATO-a u BiH rukuju lica koja još nisu prošla bezbjednosnu provjeru.\nU tabelama sa rokovima sprovođenja aktivnosti nalaze se formulacije „kontinuirano“ i „tokom 2021. godine“.\n„Na osnovu ove strategije, napravljen je akcioni plan koji će se fokusirati na kontakte sa javnošću putem seminara, radionica i konferencija za ciljne grupe (lokalne vlasti, univerziteti, nevladin sektor) i programa kontakta sa javnošću čiji će cilj biti upoznati javnost u BiH o važnosti partnerstva sa NATO-om“, navedeno je u dokumentu, a ovakva formulacija od riječi do riječi prepisana je iz prethodnog dokumenta koji je BiH poslala u Brisel.


Ono što je posebno važno, nove oznake postaće obavezne i za gume za teška teretna vozila koje trenutno nisu obuhvaćene takvim propisima.\nOznake bi trebalo da uzmu u obzir parametre kao što su efikasnost potrošnje goriva, prianjanje na mokroj podlozi i nivo buke kako bi kupci mogli da izaberu one koje su sigurnije, ekonomičnije i tiše. Pneumatici, uglavnom zbog otpora kotrljanja, čine 20-30 odsto potrošnje goriva vozila prenosi Pluton logistics.\nKako je saopšteno iz Evropskog parlamenta, novi sistem može pomoći u smanjenju emisija CO2 u vrednosti od 10 miliona tona godišnje.\nU skladu sa uredbom EU, od maja 2021. godine oznake na gumama obuhvataće informacije o uticaju guma na potrošnju goriva (otpor kotrljanja) na lestvici od A (manja potrošnja) do B, C, D do E (veća potrošnja). Trenutna lestvica kreće se od A do G.\nSlično tome, kada je u pitanju prianjanje na mokroj podlozi, gume će biti ocenjivane na lestvici od A (više prianjanja) do E (manje prianjanja) – trenutna lestvica ide od A do G. Prosečna vrednost spoljne buke koju guma proizvodi tokom vožnje takođe će biti promenjena. Oznake će takođe sadržavati simbole koji označavaju prianjanje na snežnim i ledenim putevima, a biće promenjen i dizajn oznaka.\nUredba predviđa i nove parametre – kilometražu i habanje guma, koji će biti uvedeni čim odgovarajući načini njihovog merenja postanu dostupni.\nLIDER NA TRANSPORTNOM TRŽIŠTU EVROPE Jedna zemlja po broju prevezenih tona prednjači još od 2012.\nOD 12. JULA AVIONOM DO MADRIDA Er Srbija obnavlja letove i do Španije\nEr Srbija će 12. jula, letom na relaciji Beograd - Madrid, započeti obnovu avio-saobraćaja ka Španiji, kao prvi avio-prevoznik koji će ponovo povezati Srbiju i popularnu mediteransku zemlju.\nPoslednjih nekoliko meseci cene nekretnina u Srbiji, ali i u zemljama regiona dostižu neverovatne visine, tolike da mogu da pariraju onim u svetskim metropolama. Stručnjaci tvrde da će taj trend biti nastavljen i u narednom periodu, a razloge za to vide u velikoj potražnji, kao i u povećanju kvaliteta objekata koji se grade.\nU KC Niš 105 pacijenata, DVOJE DECE, šest osoba na respiratoru


TV Mreza | NA SRBIJU SE VRŠI PRITISAK DA PRIZNA KOSOVO\nNA SRBIJU SE VRŠI PRITISAK DA PRIZNA KOSOVO\nDirektor Vladine Kancelarije za Kosovo i Metohiju Marko Đurić kazao je sinoc da vesti iz Brisela uoči početka dijaloga Beograda i Prištine nisu povoljne i da se na Srbiju vrši dodatni protisak da direktno ili indirektno prizna nezavisnost Kosova.\n"Uz sve loše vesti koje smo mogli da čujemo vezano za platformu i poglavlje 35, danas smo informisani da postoji i dodatni amandman, da nama dodatno oteža nastavak evrointegracija kroz platformu za poglavlje 35, čiji je predlagač Nemačka, a podržavaju ga Velika Britanija i, pogodićete, Hrvatska", rekao je Đurić za Radio-televiziju Srbije.\nĐurić je rekao da se dodatno pogoršavaju uslovi za evrointegracije Srbije u vezi sa dijalogom Beograda i Prištine i da se vrši dodatni pritisak na Srbiju "da direktno ili indirektno prizna nezavisnost Kosova".\n"Evropska unija treba otvoreno da nam kaže da li nas želi ili ne. Ovo što nam predočavaju ne govori ništa dobro o namerama da Srbija uđe u EU", rekao je Đurić.\nOn je dodao da zbog novonastale situacije predsednik Vlade "ozbiljno razmatra kako posmatrati budućnost procesa dijaloga, pa i cele vlade".\n"Premijer će narednih dana intenzivno razmišljati o tome, nadam se da će u nastavku večeri stvari izgledati nešto pozitivnije. Ne bismo bili ovde da ne verujemo da razgovor ima smisla, ali suočavati Srbiju sa novim pritiscima nije fer", rekao je Đurić.\nDelegacije Beograda i Prištine trebalo bi večeras da razgovaraju o dosadašnjem toku primene Briselskog sporazuma kao i o nastavku dijaloga.


NOVA PRAVILA O BEZBEDNOSTI NA RADU\nNovi zakon o bezbednosti i zdravlju na radu, koji će biti donet do kraja godine, tražiće veću odgovornost poslodavaca, radnika i celog društva, a inspektori će zbog prekršaja biti dužni da zatvore gradilište najmanje na tri dana.\nDržavni sekretar u Ministarstvu Nenad Nerić rekao je da se često mere bezbednosti sprovode povremeno, umesto kontinuirano. „I poslodavce moramo uveriti da je očuvanje zdravlja i u njihovom interesu jer zadovoljan radnik bolje radi“, rekao je Nerić. Dodao je da, neretko, bezbednost na radu ne podrazumeva velika ulaganja i da u zemlji postoji dovoljno stručnjaka za tu oblast.\n"Sudovi su na osnovu određenog broja zahteva propisali kazne u iznosu od 246 miliona dinara, a da su se držali propisa i izrekli kazne predviđene zakonom na osnovu, ne maksimalne već srednje vrednosti, ukupan iznos bi bio preko četiri milijarde dinara“, rekao je Đurović.\nŠTA POLJOPRIVREDNICIMA DONOSI POTPISAN SPORAZUM O SLOBODNOJ TRGOVINI SA EAEU?\nKREĆE PROIZVODNJA PRVOG SRPSKOG PUNJAČA ZA ELEKTRIČNA VOZILA


Đurić: Referendumski karakter izbora na severu KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Referendumski karakter izbora na severu KiM\n16.maj 2019. Izvor: Tanjug\nOčekujem da će srpski narod u nedelјu na izborima za gradonačelnike u četiri opštine na severu pokrajine iskazati političko jedinstvo, izjavio je direktor Kancelarije za KiM Marko Đurić, ističući da ti izbori za Srbe na KiM imaju referendumski karakter.\nĐurić je za "Politiku" rekao da su lokalni izbori u opštinama sa srpskom većinom na KiM uvek specifični, jer ih raspisuje Priština, ali da na njima Srbi silom prilika moraju da učestvuju kako bi u sopstvenim rukama zadržali mogućnost da upravlјaju svojim lokalnim sredinama.\n"Od građana se, dakle, ne očekuje izjašnjavanje o komunalnim pitanjima ili temama od lokalnog značaja, već politička poruka koja uveliko nadilazi sam povod glasanja", kaže Đurić.\n"Od suštinskog je značaja to što predsednik Srbije Aleksandar Vučić u svojoj teškoj i nesebičnoj borbi za opstanak srpskog naroda na KiM ima jasnu i glasnu podršku onih za čije se interese bori. I zbog svega navedenog i ovi izbori za naše sunarodnike u pokrajini imaju referendumski karakter", istakao je Đurić.\nTo je, kako je istakao, i pokušaj da se otupi borbeni duh i spremnost srpskog naroda na pružanje mirnog i demokratskog otpora potpunom obespravlјivanju Srba u pokrajini i istiskivanju države Srbije i njenog uticaja na političke i ekonomske procese na terenu.\n"Kandidati Srpske liste će nesumnjivo biti izabrani za gradonačelnike, ali to, verujem, neće okončati ovu neodgovornu kampanju Prištine i nastojanja ekstremnih albanskih političkih struktura da položaj Srba u pokrajini učine što nesnosnijim", rekao je on.


Usvojena strategija za borbu protiv korupcije u FBiH 2016.-2019 - Privredna štampa\nUsvojena strategija za borbu protiv korupcije u FBiH 2016.-2019\nVlada Federacije BiH je, na sjednici u Sarajevu, usvojila Strategiju za borbu protiv korupcije 2016.-2019. u Federaciji BiH i Akcioni plan za njeno provođenje, te izvještaj o radu Tima za koordinaciju aktivnosti u vezi s pripremom ovih dokumenata.\nVlada FBiH je u proteklom periodu stvarala pretpostavke za izradu okvira za stratešku borbu protiv korupcije i, u skladu s tim, na 48. sjednici je formirala antikorupcioni tim. Prethodno oformljena radna grupa je radila na samoj izradi strategije, uz pomoć i asistenciju Britanske ambasade, te sačinila prijedlog za usvajanje Strategije i Akcionog plana, čije će provođenje nadgledati i koordinirati u saradnji sa institucijama FBiH.\nStrategija je izrađena u skladu sa Zakonom o Agenciji za prevenciju korupcije i koordinaciju borbe protiv korupcije BiH i prati osnovne smjernice koje je utvrdila ova agencija.\nStrategija za borbu protiv korupcije FBiH 2016.-2019. odnosi se na kompletno društvo u FBiH i sve njegove institucije, privredne subjekte i druge organizacije registrovane u FBiH, čije su koordinacija i saradnja neophodne od federalnog do općinskog nivoa. Ona je i izraz opredijeljenosti i ustrajnosti za borbu protiv korupcije i okvir za koherentan i sveobuhvatan pristup u jačanju integriteta i kvaliteta upravljanja i odgovornosti u Federaciji BiH.\nPored zakonskih i drugih odredaba iz relevantne regulative, kao osnov za razvijanje Strategije naročito su razmotreni principi i obaveze koje za Federaciju BiH proizlaze iz državne Strategije za borbu protiv korupcije 2015.-2019., Reformske agende za BiH za 2015.-2018. i Ažuriranog akcionog plana za realizaciju Reformske agende FBiH koje se tiču borbe protiv korupcije. Uvaženi su i rezultati i preporuke iz evaluacije Općeg plana Vlade FBiH u borbi protiv korupcije, koju je izradio Tim za monitoring i koordinaciju provođenja ovog plana, kao i preporuke međunarodnih i domaćih aktera koje se tiču integriteta i jačanja ambijenta koji ne tolerira korupciju. Naročito su, u tom smislu, bitne preporuke iz Izvještaja o napretku kao dijela provedbe Strategije proširenja Evropske unije, te iz evaluacijskih izvještaja Skupine država protiv korupcije.\nStrategija se odnosi na federalne organe uprave i upravne organizacije, te pravne subjekte u kojima federalni organi uprave i federalne upravne organizacije imaju nadležnosti po osnovu zakonskih i vlasničkih prava. Ovim dokumentom obuhvaćene su i pravne osobe čije se finansiranje najvećim dijelom vrši iz javnih prihoda FBiH (fondovi i sl.), i privredna društva s većinskim učešćem državnog kapitala u kojima ovlaštenja po osnovu učešća državnog kapitala vrše organi FBiH. Kako suprotstavljanje korupciji mora uključivati najširi front aktivnosti i institucija, postupanje po Strategiji za borbu protiv korupcije sugerira se i svim drugim federalnim organima, između ostalog i pravosudnim.\nStrategija služi kao opći okvir za djelovanje u oblasti suprotstavljanja korupciji u javnom sektoru Federacije BiH. Na temelju tog će federalne institucije i uključene pravne osobe i drugi implementatori antikorupcijskih mjera i aktivnosti izraditi vlastite (operativne) planove djelovanja protiv korupcije, koji će polaziti od općega okvira, ali će uključiti specifičnosti na planu kvalitete upravljanja i odgovornosti unutar svakog subjekta.\nTemeljne orijentacije u ostvarivanju postavljenog cilja su prevencija, represija, razvijanje svijesti o štetnosti korupcije i saradnja s građanskim društvom. Pod prevencijom se podrazumijevaju aktivnosti kojima se nastoje ukloniti ili barem smanjiti izravni i neizravni uzroci korupcije. To je najšira fronta suprotstavljanja korupciji i uključuje sve institucije koje trebaju izgrađivati i unaprjeđivati okruženje u kojem se odluke donose transparentno i u skladu s jasnim propisima, a nadzor nad radom javnih službenika i odgovornost za propuste, kao elementi sistema situacijske prevencije korupcije, dobro funkcioniraju.\nPod represijom se podrazumijevaju aktivnosti kojima se reagira na već počinjena kršenja propisa primjenom krivičnih, prekršajnih, disciplinskih, upravnih i drugih mjera i sankcija. Ključna načela u definisanju ciljeva i programa u borbi protiv korupcije su zakonitost, objektivnost, javnost, sveobuhvatnost i efikasnost.\nInače, Strategija za borbu protiv korupcije 2016.-2019. donosi se prvi put u FBiH i nakon Općeg plana Vlade FBiH u borbi protiv korupcije iz 2014. godine je, hronologijski, drugi ovakav dokument iz domena suprotstavljanja korupciji koji je izrađen za javni sektor Federacije BiH. Zahvaljujući provođenju, većina federalnih institucija stekla je iskustvo u uspostavi i djelovanju internih fokusnih tačaka za antikorupcijsko djelovanje – koordinatora antikorupcijskih aktivnosti.\nSvijest o potrebi suprotstavljanja korupciji je, u izvjesnoj mjeri, razvijena među javnim službenicima u Federaciji BiH, čemu su doprinijele i obuke koje godinama organiziraju različite državne institucije, ponajprije Agencija zu državnu službu FBiH.\nPotreba suprotstavljanja korupciji snažno je prisutna u javnom životu u zemlji, na što je Federalna vlada odgovorila nizom mjera, između ostalog i usvajanjem Reformske agende i izradom jasnih rokova za provedbu reformskih mjera.\nFederacija BiH se, usvajanjem Agende, također obavezala na poduzimanje uvjerljivih napora na jačanju vladavine prava i stvaranju okruženja bez korupcije.\nBanjalučka berza: Današnji promet 688.620,02 KM\nNa današnjem trgovanju na Banjalučkoj berzi ostvaren je promet od 688.620,02 KM, kroz 51 transakcija. Vrijednost BIRS indeksa se povećala…\nRIZICI U POSLOVANJU – Pokazatelji u funkciji procjene rizika\nPiše: dr. sc. Jozo PILJIĆ Za kvalitetnu procjenu boniteta nije dovoljno samo poznavanje pokazatelja i njihova značenja, financijska analiza i…\nMinistar pravde BiH na konferenciji “Ravnopravno učešće ZA žene”,\nMinistar pravde Bosne i Hercegovine Josip Grubeša bio je panelist na konferenciji “Ravnopravno učešće ZA žene”, koju je organizirao…\nTržište nafte i naftnih derivata na dan 19.09.2016.


MagelanApp: Cene i registracija besplatnog probnog perioda od 30 dana!\nBesplatna proba 30 dana bez ograničenja!\nRegistracijom dobijate 30 dana besplatne probe MagelanApp web aplikacije!\npogodno za subagente\nizrada dokumenata i priznanica\nbaza kontakata i partnera\npretraga destinacija, smeštaja i aranžmana\nneograničen broj računara\n30 dana besplatne probe!\nRegistrujte se i probajte besplatno!\nŠta se dobija registracijom probnog perioda od 30 dana?\nDobija se potpuno funkcionalna MagelanApp web aplikacija koju možete besplatno testirati 30 dana, bez ikakve nadoknade, ograničenja ili obaveze dalje saradnje. Ukoliko se odlučite za korišćenje MagelanApp web aplikacije obaveza će Vam biti samo mesečna pretplata paketa koji ste izabrali.\nDa li postoji obaveza korišćenja aplikacije nakon isteka probnog perioda?\nNe. Ukoliko MagelanApp aplikacija ne zadovoljava potrebe poslovanja Vaše turističke agencije, niste u obavezi da nastavite sa njenim korišćenjem.\nKakva je procedura oko raskida saradnje?\nNe postoji neka posebna procedura jer Vi jednostavno nećete platiti pretplatu za sledeći mesec i time je saradnja suspendovana tj. Vaš nalog biće privremeno suspendovan. Ukoliko nakon 60 dana ne produžite pretplatu smatramo da ne postoji interesovanje za daljom saradnjom i Vaši podaci se brišu.\nŠta se dešava ukoliko se propusti mesečna pretplata?\nUkoliko se nakon propuštene pretplate želite vratiti na Vaš nalog neophodno je izmiriti prethodno zaduženje ili registrovati novi nalog, pri čemu dobijate aplikaciju bez podataka i probni period od 30 dana.\nKakva je procedura za plaćanje?\nUkoliko se odlučite za korišćenje MagelanApp web aplikacije potrebno je da nas kontaktirate, nakon čega ćemo Vam dostaviti predračun na osnovu koga ćete izvršiti uplatu. Nakon evidentiranje uplate Vaš nalog biće aktivan narednih 30 dana.\nDa li se potpisuje neka vrsta ugovora?\nNe. Ne postoji potpisivanje obavezujućih ugovora o saradnji, ali postoji obaveza saglasnosti sa uslovima korišćenja i politikom privatnosti, pre registracije.\nKoliko su podaci agencije sigurni?\nPodaci agencije su u potpunosti sigurni i mi garantujemo za njihovu sigurnost - svakodnevno se izrađuju rezervne kopije, arhiviraju i čuvaju na sigurnom. Ono šta ne možemo garantovati jesu lozinke korisnika jer oni sami definišu svoje lozinke, ali ono što mi preporučujemo jeste da se za lozinke ne koriste datumi rođenja, imena ili neke svakodnevne reči i izrazi.\nImam još pitanja koja ovde nisu navedena?\nPreporučujemo odgovore na pitanja na stranici Podrška, kontakt putem e-mail-a, skype naloga, forme na stranici Kontakt ili kontakt putem neke od društvenih mreža: facebook ili twitter.


Šabović (OEBS): Konsultacije o glasanju na Kosovu još nisu gotove | Insajder\nŠabović je u petak rekao agenciji Beta da je OEBS imao niz kontakata s relevatnim akterima kako u Prištini tako i u Beogradu, uključujući i Republičku izbornu komisiju, dok, kako je dodao, u Prištini Izborna komisija nije uključena u taj proces.\n"Model koji imamo je veoma dobro razrađen, kako za omogućavanje pristupa procesu za osobe sa Kosova s pravom glasa, tako i za transparentnost i legitimitet sakupljenih glasova", rekao je tada Šabović.\nNa sednici RIK-a sredinom marta usvojena je odluka da se na Kosovu i Metohiji tokom predsedničkih izbora glasa na 90 biračkih mesta.\nOdluka o broju biračkih mesta doneta je na osnovu obaveštenja Kancelarije za Kosovo i Metohije i na osnovu pravila da na jednom biračkom mestu najmanje može glasati 100 birača, a najviše 2.500.\nKako je tada rekao predsednik RIK-a Vladimir Dimitrijević, odluka o biračkim mestima na Kosovu i Metohiji važiće i dalje ako bezbednosna procena dozvoli da izbori budu održani.\nRIK je prošle nedelje usvojio Uputstvo za sprovođenje izbora u Pokrajini, koje predviđa da će izbori na Kosovu biti sprovedeni uz podršku OEBS-a, čija misija će se starati o transportu izbornog materijala od administrativnog prelaza do biračkih mesta, odnosno od biračkih mesta do administrativnog prelaza.\nUputstvo predviđa da pošto OEBS utvrdi da postoje uslovi za bezbedan transport, izborni materijal bude transportovan sa biračkih mesta u sedište Opštine Raška i grada Vranja, gde će biti predat koordinatoru RIK-a i gde će biti sačinjen zapisnik, a zapečaćene koverte s kontrolnim listom, neupotrebljenim, nevažećim i važećim glasačkim listićima stavljeni u vreću koja se pečati sigurnosnom zatvornicom.\nPredstavnici opozicije ocenili su da Uputstvo omogućava izbornu krađu i da je protivustavno, s obzirom na to da je Ustavni sud prošle godine, kako je pisao Insajder, doneo odluku da se izborne procedure za održavanje izbora na Kosovu i Metohiji usaglase s onima koje važe u centralnoj Srbiji, odnosno da se glasovi ne broje u Vranju i Raškoj, već na teritoriji Kosova.


ODRŽANA PROMOCIJA VOJNOG POZIVA U OS BIH ZA 2019. GODINU U NAŠEM GRADU\nčetvrtak, 11 April 2019 15:29\nU skladu s Dinamičkim planom kampanje promocije vojnog poziva u OS BiH za 2019. godinu, predstavnici Tima za promociju vojnog poziva Ministarstva odbrane i Oružanih snaga BiH posjetili su naš grad, gdje su promovisali vojni poziv.\nPromocija je izvršena u Velikoj sali Centra za kulturu uz prisustvo mnogobrojnih učenika završnih razreda srednjih škola na području BPK, njihovih roditelja, kao i drugih zainteresiranih djevojaka i mladića sa područja BPK koji mogu biti potencijalni kandidati za prijem u profesionalnu vojnu službu u Oružane snage BiH. Prisutni su pokazali interesovanje za vojnički poziv koji je za njih nešto novo i neobično, te postavili mnogo pitanja, počevši od toga kako se prijaviti, kolika su primanja, koje su dobrobiti i šta to sa sobom nosi vojnički poziv. Dio učenika završnih razreda je pokazao interesovanje za školovanje na vojnim akademijama.\nPrilikom promocije i razgovora o iskustvima rada u OS BiH svoje viđenje su dali i promoteri vojnog poziva, pomoćnik ministra odbrane BiH za upravljanje personalom dr. Sead Muratović i predstavnici Tima za promociju vojnog poziva Ministarstva odbrane i Oružanih snaga BiH.\nNa poziv predstavnika OS BiH današnjoj promociji prisustvovao je i gradonačelnik dr.sci. Muhamed Ramović.


Ovako bi mogao da izgleda novi Hyundai Tucson - BIGportal.ba\n21 Septembra, 2019 8 Novembra, 2019 037\nNovi Tucson neće se pojaviti bar još godinu dana, ali Interentom već kruže nezvanični renderi ovog automobila.\nAktuelna generacija Hyundaijevog kompaktnog SUV modela debitovala je 2015. godine, a kako se životni vek savremenih modela sve više skraćuje, korejski proizvođač već uveliko radi na njegovom nasledniku.\nTestni primerci budućeg Tucsona i dalje su brižljivo skriveni ispod naslaga “kamuflaže”, ali zahvaljujući trudu nezavisnih dizajnera, na sajtu Kolesa.ru već su se pojavili spekulativni renderi ovog vozila.\nRenderi su nastali na osnovu “špijunskih” fotografija maskiranog pretprodukcijskog automobila koje su snimljene tokom testova na javnim saobraćajnicama. Na njima je prikazan modernizovan dizajn novog Tucsona na čijoj prednjoj strani dominira velika maska hladnjaka, na koju se nadovezuju tanki farovi. Zadnji deo vozila je prikazan u konvencionalnijem dizajnu, sličnom onom koji krasi aktuelni model.


Nastanak meksičkih narko-kartela - Reflejo časopis\nNastanak meksičkih narko-kartela\nU poslednje vreme možemo često čuti o nemirima koji vladaju Meksikom, a izazvani su kartelima. Karteli su kriminalne organizacije, koje trguju drogom i oružjem, a njihov uticaj i moć u Meksiku je veliki. Vlada Meksika ušla je u rat protiv njih, kako bi suzbila trgovinu drogom i umanjila njihovu moć.\nNarko-karteli postoje nekoliko decenija unazad, ali dobijaju na moći nakon pada kolumbijskih kartela Kali i Medeljin, koje je vodio Pablo Eskobar. Glavni cilj vlade, nakon pada ova dva kartela, bio je hapšenje vođa kartela, a to je dalje vodilo porastu stope nasilja i sukoba sa policijom.\n1980. i 90-ih godina, narko bos Pablo Eskobar uspostavlja jaku vezu sa kolumbijskim kartelima i počinje uvoz kanabisa, heroina i kokaina u SAD preko Meksika. Tada meksički karteli preuzimaju ulogu posrednika. Isprva su bili isplaćivani gotovinom, a zatim i robom, pa i sami postaju distributeri, a ne samo krijumčari. Neki karteli vremenom jačaju, dok drugi slabe i tako dolazi do promene pozicija moći, a samim tim i oružanih sukoba zbog prevlasti, najviše nakon hapšenja Galjarda, meksičkog vođe kartela zaduženog za distribuciju kokaina.\n2000. godine počinje obračun meksičkih vlasti sa kartelima, ali federalne snage nemaju uspeha u ovom obračunu. 2006.godine predsednik Felipe Kalderon šalje 6500 pripadnika oružanih snaga Meksika u napad na kartele, a ova akcija se smatra početkom rata. 2008.godine iznose se optužbe da su mnogi pripadnici vlasti kopumpirani, i da i sami učestvuju u krijumčarenju. Ovaj potez političara Apontea smatra se bitnim korakom u borbi, jer je ovo prvi put da neko od pripadnika vlasti javno govori o korumpiranosti političara i policije. Ovaj rat vlasti i kartela odneo je mnogo žrtava, a traje i dan danas.\nSvi karteli vode poreklo od Migela Anhela Feliksa Galjarda („Kum“), koji je bio pripadnik meksičke federalne policije. 1980. godine kontrolisao je celokupnu distribuciju kokaina u Meksiko, a kasnije postao i prvi vođa kartela,koji krijumčari narkotike u SAD uz saradnju sa kolumbijskim kartelima, koje je predvodio Pablo Eskobar. U to vreme Galjardo vodi sve poslove, a karteli ne postoje. Kako bi ostao u senci odlučuje da poslove podeli po regionima i tako nastaju karteli. Galjardo je uhapšen 1989.godine, a vođe kartela kreću u borbu za prevlast.\nTrenutno dva najuticajnija kartela u Meksiku su Sinaloa i Zalivski kartel, koji kontrolišu transport narkotika iz Kolumbije preko Meksika, pa širom sveta. Procena zarade kartela na godišnjem nivou je između 30 i 150 milijardi dolara.\nU proteklih 5 godina ubijeno je 50 000 ljudi u obračunima kartela, međusobno, ili sa policijom. Obezglavljivanja, granatiranja, kidnapovanja, javna pogubljenja i ostali vidovi nasilja služe kartelima da zaplaše javnost, a policiji, vlasti i drugim kartelima dokažu svoju nadmoć. Broj civila koji strada svakodnevno je ogroman, a nadmašuje broj žrtava rata u Siriji.


Predstavljeno idejno rešenje dogradnje i adaptacije terminala niškog aerodroma\nNakon nekoliko meseci zakašnjenja danas je na niškom aerodronu prezentovano idejno rešenje proširenja odnosno dogradnje i adaptacije zgrade niškog aerodroma - rok za završetak radova 2022.godina\nDanas je na aerodromu "Konstantin Veliki" u Nišu, predstavljeno idejno rešnje nadogradnje terminalne zgrade ovog aerodroma, dok su radovi na raščišćavanje terena za njegovu izgradnju u toku.\nIz preduzeca "Aerodromima Srbije" kažu da će veličina novog terminala biti preko 7.000 metara kvadratnih, u očekuje se da izgradnja buti završena 2022. godine.\nPreduzeće “Aerodromi Srbije“ saopštilo je u februaru da je završen je postupak javne nabavke i da će projekat biti prezentovan u u roku od 70 dana, medjutim iako je projekat trebao biti predstavljen početkom maja, on je prezentovan tek danas - veruje se da bi se prezntacija ovog objekta iskoristila u kampanji za predstojeće parlamentarne izbore vladajuće stranke.\nSvi čelnici grada i aerodroma iskoristili su priliku da se slikaju pored predstavljenog projekta. Foto: Aerodrom Niš\nIdejno rešenje predstavljeno danas je imaće 7.160 kvadratnih metara, dok povrsina adaptacije postojeće zgrade iznosi 2.100 kvadrata. Novi renovirani terminal obezbediće komfornije uslove za prihvat i otpremu putnika, kao i njihov brži i lakši protok sa što kraćim zadržavanjem na punktovima za bezbedonosni prelged i pasošku kontrolu.


Regionalni centar Zenica Wiener osiguranja svečano označio početak poslovanja sa novim menadžmentom i na novoj lokaciji\n/ Regionalni centar Zenica Wiener osiguranja svečano označio početak poslovanja sa novim menadžmentom i na novoj lokaciji\nCreated: Thursday, 10 November 2016 11:43\nLast Updated: Thursday, 10 November 2016 11:43\nPublished: Thursday, 10 November 2016 11:43\nU skladu sa strategijom i planovima Wiener osiguranja za širenje i optimizaciju poslovne mreže, unapređenje prodaje i kreiranja što većeg zadovoljstva klijenata, Regionalni centar Zenica je osnažen novim menadžmentom i preseljen je na novu lokaciju.G-đa Nerma Saračević, novoimenovana direktorica Regionalnog centra Zenica, posjeduje bogato radno iskustvo i obavljaljala je veći broj rukovodilačkih funkcija u bankarskom i sektoru osiguranja dugi niz godina.Regionalni centar Zenica se odnedavno nalazi i na novoj lokaciji u sklopu modernog poslovnog prostora u RK Bosna, koji je lakše dostupan klijentima i koji je opremljen u skladu sa najmodernijim standardima poslovanja u osiguranju, na adresi Trg Alije Izetbegovića 73.\n„Tržište Zeničko-dobojskog kantona ima veliki potencijal i za Wiener osiguranje predstavlja jedno od strateških tržišta. Shodno tome i u skladu sa našim ambicioznim planovima za širenje i optimizaciju prodajne mreže, Regionalni centar Zenica je preseljen na novu lokaciju, koja je više dostupna klijentima i koja je opremljena po najmodernijim standardima poslovanja u osiguranju. Na ovaj način želimo da postignemo veće zadovoljstvo naši postojećih i budućih klijenata kroz unapređenje usluga koje pružamo, jačanje ponudenaših proizvoda osiguranjai poboljšanjakorisničkog iskustva“, izjavila je Nerma Saračević, novoimenovana direktorica Regionalnog centra Zenica.\nNa novoj adresi klijentima će biti dostupne sve usluge Wiener osiguranja u skladu sa najsavremenijim svjetskim trendovima iz oblasti osiguranjaod 8 do 16h svakog radnog dana.\nWiener osiguranje je član najveće osiguravajuće grupacije u Centralnoj i Istočnoj Evropi – Vienna Insurance Group, koja posluje u 25 zemalja i koja godišnje ostvari oko 10 milijardi Eura premijskog prihoda. Wiener osiguranje ima razgranatu mrežu od 8 Filijala, 5 Regionalnih centara i preko 50 poslovnica širom zemlje te nastavlja sa širenjem poslovne mreže, zapošljavanju novih radnika i osvajanjem još većeg tržišnog udjela.


DATUM 2017 – DATUM\nSanja Milovanović, MscEE\nStručnjak za dizajniranje i implementaciju ICT kablovske infrastrukture u data centrima i poslovnim objektima sa iskustvom od preko 12 godina. Veliki broj realizovanih SKS projekata među kojima su i uspešne implementacije Panduit Quick-Net rešenja u okviru dva velika DC-a. Zaposlen u kompaniji Saga D.O.O. na poziciji inženjera za strukturno kablovske sisteme, odgovoran za implemetaciju i realizaciju složenih projekata izgradnje i migracije data centara.\nMiodrag Nanić rođen je 1963.godine u Beogradu, a po zanimanju je diplomirani inženjer elektrotehnike. Prva iskustva stekao je u vojnoj industriji radeći u fabrici Rudi Čajavec. U kompaniji LANACO radi od 1992. godine kao tehnički rukovodilac. Nanić je radio na poslovima u oblasti telekomunikacija sarađujući sa kompanijama kao što su: CISCO, 3M, ERICSSON i mnoge druge. Obavlja funkciju projekt menadžera u procesu projektovanja i izgradnje LANACO Data centra pri čemu je ostvarena bliska saradnja sa kompanijom SCHNEIDER-ELECTRIC. Trenutno se nalazi na poziciji Menadžera sektora za projektovanje i razvoj TK sistema u kompaniji LANACO.\nDatum 2015 u slikama


Značajne donacije za zdravstvene ustanove u Lazarevcu - GEM info\nZnačajne donacije za zdravstvene ustanove u Lazarevcu\n25. novembra 2021. 25. novembra 2021. Redakcija 0 Comments\nU sali predsedništva Gradske opštine Lazarevac potpisani su ugovori o donaciji kojom će se omogućiti nabavka neophodne opreme za dve zdravstvene ustanove na teritoriji opštine Lazarevac. Potpisivanju ugovora prisustvovali su predsednik opštine Bojan Stević sa saradnicima, Milan Milovanović zamenik direktora Doma zdravlja „Dr Đorđe Kovačević“, kao i direktor Specijalne bolnice za interne bolesti Lazarevac, nekadašna nefropatija, Miodrag Milić. U skladu sa Ugovorom o dodeli sredstava, novčana sredstva će biti prebačena na račune ove dve zdravstvene ustanove, koje će nakon toga raspisati nabavku za kupovinu opreme.\nMiodrag Milić, Specijalne bolnice za interne bolesti Lazarevac\nGradska opština Lazarevac posredstvom Saveta za zdravstvo obezbedila je sredstva u iznosu 1.900.000 dinara za nabavku neophodne opreme za dve zdravstvene ustanove na teritoriji Gradske optine Lazarevac. Specijalnoj bolnici za interne bolesti obezbeđena je donacija u iznosu od 1.500.000 dinara za nabavku MINI VIDAS aparata za biohemijsku laboratoriju. Domu zdravlja „Dr Đorđe Kovačević“ obezbeđena je donacija od 400.000 dinara za nabavku EKG aparata istakao je predsednik opštine Lazarevac Bojan Stević.\nPrethodni aparat za biohemijsku laboratoriju je proizveden davne 1993. godine, i prema rečima direktora Specijalne bolnice za interne bolesti Lazarevac, Miodraga Milića ovom apartu je prošao radni vek. Kupovinom novog MINI VIDAS aparata, građani opštine Lazarevac dobiće mogućnost savremene dijagnostike i uspešnijeg lečenja.\nMilan Milovanović, zamenik direktora DZ „Dr Đorđe Kovačević“\nZamenik direktora DZ „Dr Đorđe Kovačević“ Milan Milovanović zahvalio se predsedniku opštine Bojanu Steviću na značajnoj donaciji. Ona će biti preusmerena pre svega na unapređenje hitne službe, istakao je Milovanović.\nOpština Lazarevac pokrenula je Javnu nabavku za kupovinu tri značajna uređaja a tiču se IT računarske opreme za ambulante u okviru Hitne pomoći u Lazarevcu, istakao je Stević i dodao da se trenutno radi i na uređenju starog porodilišta.\nShare the post "Značajne donacije za zdravstvene ustanove u Lazarevcu"\n← U teškoj saobraćajnoj nesreći na Ibarskoj poginula žena iz Lazarevca\nBogat filmski program pred Lazarevčanima →


Timberland boji grad u zeleno: sprovedena sadnja drveća u Beogradu - Harper‘s Bazaar\nProdaje se čuvena Vila Maggio, udaljena nekoliko sati vožnje od Las Vegasa, gde je Frank Sinatra voleo da se krije od paparazza i brojnih obožavalaca.\nTražite novu ljubav, ali ne znate koji će znak ispuniti vaša očekivanja?\nMelatonin, uprkos činjenici da je hormon, naziva se jednim od najsigurnijih lekova za osobe sa nesanicom.\nRečenica „Ostanimo prijatelji“ jedna je od najčešćih fraza tokom raskida, pogotovo u filmovima.\nČovek je ostavio svom psu nasledstvo od 5 miliona dolara.\nKartaška igra i moda sa spajaju - "We’re Not Really Strangers“ i Valentino lansiraju ekskluzivnu kartašku igru.\nZanimljivosti o ljubavnoj priči Jane Birkin i Sergea Gainsbourga\nInstagram testira novu funkciju koju smo već videli na TikTok-u\nUvek za korak ispred - jedinstven dizajn Huawei Mate 40 Pro postavlja nove standarde\nVideo dana: Vašington je prekriven snegom - i džinovske pande u zoološkom vrtu su veoma srećne zbog toga\nPokret Black Lives Matter nominovan za Nobelovu nagradu za mir\n30 stvari koje se NE događaju u zdravoj vezi\nPosao iz snova: Elizabeta II traži Instagram-menadžera\nTwitter koristi Birdwatch protiv lažnih vesti\nHotel La Mamounia u Marakešu ponovo se otvara nakon renoviranja\nVodič za preživljavanje retrogradnog Merkura 2021 prema vašem znaku Zodijaka


Za nabavku neophodne opreme, uključujući i adaptaciju prostora, za zaštitu, prvenstveno zdravstvenih radnika i stanovništva u Federaciji BiH u uslovima pogoršane epidemiološke situacije koronavirusom, te za finansiranje karantena, Vlada FBiH će izdvojiti potrebna sredstva. Oprema će biti nabavljena u skladu s preporučenom specifikacijom SZO-a. Federalno ministarstvo finansija je zaduženo da, za prvu narednu sjednicu Vlade FBiH, nakon prijema zahtjeva Federalnog ministarstva zdravstva i Zavoda za javno zdravstvo FBiH, pripremi prijedloge odluka o odobravanju ovih sredstava Federalnom ministarstvu zdravstva i Zavodu za javno zdravstvo FBiH.\nZaključeno je i da je potrebno pronaći odgovarajući objekat koji bi mogao poslužiti kao karantin za potencijalno zaražene osobe. Vlada FBiH će u roku od deset dana sazvati zajednički sastanak svih premijera vlada u Federaciji BiH, kao i ministara zdravstva i ministara unutarnjih poslova u FBiH, Federalnog stožera civilne zaštite, Crvenog križa FBiH s ciljem sagledavanja kompletne situacije na području FBiH u vezi s koronavirusom, te poduzimanja daljih potrebnih mjera radi zaštite stanovništva od i spriječavanja širenja zarazne bolesti. Poziv za sastanak će biti upućen i ministarstvima odbrane, sigurnosti i civilnih poslova BiH.\nVlada je pozvala sve subjekte da ne provode svoje, već provode mjere zdravstvenih vlasti. Kako je navedeno u informaciji, na području FBiH do sada nije registriran nijedan potvrđen slučaj bolesti izazvane koronavirusom. Međutim, epidemiološka situacija u svijetu se jako brzo mijenja, te se pojava COVID-19 može očekivati i u FBiH i BiH.\nOdržan je i sastanak premijera Federacije BiH i Republike Srpske, ministara zdravstva, direktora zavoda za javno zdravstvo i kliničkih centara, te predstavnika Ministarstva civilnih poslova BiH i drugih zvaničnika, na kojem je razmotrena aktualna situacija u BiH. Zaključak sastanka je da su zdravstvene ustanove i krizni štabovi entiteta spremni da odgovore na pojavu koronavirusa u BiH.\nZaključeno je da je važno poslati poruku stanovništvu da nema razloga za paniku, da se situacija kontinuirano prati, te predlažu odgovarajuće mjere prema nadležnim vladama, koje su spremne da adekvatno odgovore.


Rusi, Vučić, Dodik, Irinej: Avioni MIG-29 i operacija "Sloboda 2017" | INS\nRusi, Vučić, Dodik, Irinej: Avioni MIG-29 i operacija "Sloboda 2017"\nVojna vježba „Sloboda 2017“, na kojoj je predstavljena operativna sposobnost Vojske Srbije, kao i novi avioni MIG-29 počela je danas na aerodromu u Batajnici, povodom obilježavanja 73. godišnjice oslobođenja Beograda u Drugom svjetskom ratu, javlja Anadolija.\nVojnoj vježbi, na kojoj građani mogu da vide više od 2.200 pripadnika Ministarstva odbrane i Vojske Srbije, 30 aviona i helikoptera, kao i elitnu jedinicu sastavljenu od najboljih vojnika naoružanih najmodernijim oružjem „Projekat 1500“, prisustvuju predsjednik Srbije Aleksandar Vučić, ruski ministar odbrane Sergej Šojgu, premijerka Srbije Ana Brnabić, ministar odbrane Aleksandar Vulin, predsjednica parlamenta Maja Gojković, patrijarh SPC Irinej, predsjednik bh. entiteta Republika Srpska Milorad Dodik i brojni predstavnici vojnog i državnog vrha Srbije, kao i veliki broj građana.\n"Niko više neće moći napasti Srbiju nekažnjeno - branit ćemo život svakog čovjeka u Srbiji, ali ćemo nastojati i zaštititi ga stvarajući ekonomiju koja će omogućiti moderan i dostojanstven život...Hoćemo jaku, razvijenu državu Srbiju koja će i svima drugima biti jamac mira i stabilan i pouzdan partner", rekao je Vučić na manifestaciji održanoj tim povodom, prenosi Fena.\nVučić je naglasio kako Srbija danas pokazuje svima svoje vojnike i oružje, svoju nezavisnost i vojnu neutralnost, a istodobno iskazuje svoju evropsku perspektivu mira i prijateljstva i s evropskim prijateljima i sa Rusijom i Kinom.\n"I sve to zajedno nije nikakva prijetnja bilo kome, već samo dokaz koliko svoj život cijenimo i da ćemo ga znati zaštiti", rekao je Vučić.\nSrbijanski šef države poručio je kako današnja Srbija teži povijesnom dogovoru s Albancima i dobrim odnosima sa svim susjedima, naglasivši kako je prošlo vrijeme kad se Srbiju podcjenjivalo. "Svima mora biti jasno da se mi ne bojimo pregovora. Ne bojimo se pregovarati, ali neka nitko ne pomisli da pregovaramo zato što se bojimo", rekao je Vučić, citirajući nekadašnjeg američkog predsjednika Johna Kennedyja.\nNa vejžbi se izvode razne operacije, među kojima i „dejstvo specijalnih snaga u rješavanju talačke krize“, a prikazan je i dio iz proizvodnog programa srbijanske namjenske industrije.\nAustrija: Povećan broj rasističkih napada na muslimane\nDržavljanin BiH pokušao prebaciti arsenal oružja u Barcelonu!


Predstavljena nova vozila na kanadskom Međunarodnom sajmu automobila Predstavljena nova vozila na kanadskom Međunarodnom sajmu automobila – MOTOR blog\nPredstavljena nova vozila na kanadskom Međunarodnom sajmu automobila\nLeksusov hibridni koncept modela LF-LC, na sajmu automobila u Metro konvencijskom centru u Torontu. Kanadski Međunarodni sajam automobila, koji traje od 14. do 24. februara, ujedno slavi i svoj jubilarni 40. rođendan.\nNa ovom jubilarnom sajmu, organizatori se mogu pohvaliti velikim brojem novih modela, kao i velikim brojem naprednih modela u novoj „zelenoj” tehnologiji.\nMicubiši električni model, na sajmu automobila u Metro konvencijskom centru u Torontu. Kanadski Međunarodni sajam automobila, koji traje od 14. do 24. februara, ujedno slavi i svoj jubilarni 40. rođendan. Na ovom jubilarnom sajmu, organizatori se mogu pohvaliti velikim brojem novih modela, kao i velikim brojem naprednih modela u novoj „zelenoj” tehnologiji.\nBMW-ov električni model i8, na sajmu automobila u Metro konvencijskom centru u Torontu. Kanadski Međunarodni sajam automobila, koji traje od 14. do 24. februara, ujedno slavi i svoj jubilarni 40. rođendan. Na ovom jubilarnom sajmu, organizatori se mogu pohvaliti velikim brojem novih modela, kao i velikim brojem naprednih modela u novoj „zelenoj” tehnologiji.\nFolksvagenov napredni hibridni model kros kupea, na sajmu automobila u Metro konvencijskom centru u Torontu. Kanadski Međunarodni sajam automobila, koji traje od 14. do 24. februara, ujedno slavi i svoj jubilarni 40. rođendan. Na ovom jubilarnom sajmu, organizatori se mogu pohvaliti velikim brojem novih modela, kao i velikim brojem naprednih modela u novoj „zelenoj” tehnologiji.\n3.5L Eco Boost V6 kamionski motor, na sajmu automobila u Metro konvencijskom centru u Torontu. Kanadski Međunarodni sajam automobila, koji traje od 14. do 24. februara, ujedno slavi i svoj jubilarni 40. rođendan. Na ovom jubilarnom sajmu, organizatori se mogu pohvaliti velikim brojem novih modela, kao i velikim brojem naprednih modela u novoj „zelenoj” tehnologiji.\nPredstavljena nova vozila na kanadskom Međunarodnom sajmu automobila was last modified: February 20th, 2013 by Goran Aničić\nFIAT 500L sa 2 nova agregata!\nValentino Rossi novi Opelov brend ambasador za ADAM-a


Dr Marijana ipak putuje na SP | BeliOrlovi.rs\nDr Marijana ipak putuje na SP\n25. maja 2010 - 08:07|Gana, Svetsko Prvenstvo 2010|Komentari\nMedijski poznata doktorka Marijana Kovačević, koja je svetsku slavu stekla lečeći mnogobrojne vrhunske fudbalere, ipak će ići na Svetsko prvenstvo.\nMisteriozna Beograđanka, koja do sada nije želela da se eksponira u javnosti, najverovatnije će putovati u Južnu Afriku kao član ekspedicije nacionalnog tima Gane.\nJoš ranije je postojala ponuda fudbalskog saveza ove afričke zemlje, ali je Kovačevićeva na predlog srpskih reprezentativaca, od kojih je mnoge uspešno lečila, postala interesantna i ljudima iz FSS.\nKao što je potvrđeno iz Fudbalskog saveza Srbije, sa doktorkom Marijanom su vođeni ozbiljni razgovori, ali je na kraju ipak doneta odluka da ona ne putuje s našim nacionalnim timom.\nDo dogovora nije došlo jer je Kovačevićeva insistirala da putuje kao član zvanične delegacije i da bude u bazi reprezentacije, dok su joj iz FSS ponudili smeštaj u nekom drugom hotelu u Johanesburgu, gde bi fudbaleri dolazili na tretmane ukoliko bude potrebno, saznaju „Večernje novosti“.\nPrisustvo doktorke verovatno bi privuklo veliki broj inostranih novinara u kamp srpskog tima. Englezi i Nemci već mesecima bezuspešno pokušavaju da dođu do intervjua s Marijanom i do prilike da je fotografišu ili snime terapije koje primenjuje. Izgleda da ljudima iz FS Gane moguća medijska pompa neće smetati ili računaju da takve vrste euforije neće biti ako s njima bude boravila doktorka iz Srbije.\nPovreda Mihaela Balaka i neverovatna popularnost dr Marijane dovele su do toga da su i Nemci krenuli u “poteru”. Posle teške povrede kapitena “pancera” srpska doktorka bi jedina mogla eventualno da mu pomogne, što je uslovilo da u stručnom štabu Nemaca nemaju ništa protiv da dr Marijana pokuša da izleči Balaka.


MMF: Ocena četvrte revizije nakon izbora – NovostiDana.rs\nBEOGRAD – Tim Međunarodnog monetarnog fonda koji dolazi u posetu Beogradu iniciraće razgovore o četvrtoj reviziji Stend baj aranžmana, ali će zaključak uslediti nakon izbora i formiranja nove vlade, izjavio je danas šef Misije MMF-a za Srbiju Džejms Ruf.\n„Zbog predstojećih izbora, tim MMF-a i vlasti u Srbiji složili su se da se diskusija o četvrtoj reviziji završi nakon sledeće posete, kada se očekuje da će nova vlada biti formirana“, izjavio je Ruf, prenosi Kancelarija MMF-a u Beogradu.\nOn je rekao da će tim MMF-a biti u poseti Beogradu od 18. do 26. februara.\nSrbija je sa MMF-om zaključila stend baj aranžman iz predostrožnosti u februaru 2015.\nAranžman je vredan oko 1,2 milijarde evra, ali se vlada opredelila da taj novac ne povlači.\nPovezanoekonomija, MMF, novosti online, regioni, vesti\nMMF danas u Beogradu, sutra razgovori\nAntić: Struja ne poskupljuje od maja


АМЕРИКА СПРЕМНА ДА РАСПОРЕДИ РАКЕТЕ у Европи ради обуздавања Русије\nSAD će biti spremne, ako bude bilo potrebno, da rasporede rakete srednjeg i kratkog dometa u Evropi radi obuzdavanja Rusije, izjavio je pomoćnik predsednika SAD za nacionalnu bezbednost Robert O’Brajan, govoreći u vašingtonskom Gudžonovskom institutu.\n„Izašli smo iz Sporazuma o likvidaciji raketama srednjeg i kratkog dometa. Radimo na hiperzvučnom oružju, sistemima za dopremanje balističkih raketa… Rasporedićemo iste te rakete, ako to bude bilo potrebno, u Evropi, kako bismo obuzdali Rusiju“, rekao je O’Brajan.\n„Mislim da se približavamo tome. Mislim da će izraditi neke opcije procedure verifikacije za ovaj godišnji mehanizam. Međutim, ako rešimo pitanja verifikacije, mislim da ćemo moći da pređemo na sporazum… Mislim da je to u našim interesima“, rekao je pomoćnik američkog predsednika.\nO’Brajan je ponovio da je predlog američke strane bio predat ruskim kolegama u Ženevi. Nešto više o njemu će, kako se očekuje, biti saopšteno u „naredna dva dana ili dve nedelje“.\nDobra ideja jer je ta Rusija baš nešto podivljala. Jedino je šteta što je svojevremeno Nikita Hruščov pristao da povuče nuklearne rakete sa Kube koje je poklonio Ernestu Če Gevari radi zauzdavanja podivljale Amerike. To je trebalo da ostane tamo tada i do sada bi bili smireni. Možda ni sada nije kasno da im odande podgreju divlju zapadnjačku guzu, zar malo divljaju još od vremena divljeg zapada?\nRusi su povukli rakete posto su ameri pristali da povuku svoje rakete koje su dovukli u Evropu. Sada se situacija ponavlja a Rusija vise nema cime da parira na granici sa USA (osim podmornica). Sve u vemu - glupi Evropljani, 2 rata im nisu bila dovoljna da shvate neke stvari !!! Ni Rusija nije nista pametnija.


PS BiH nije prihvatila dopune Zakona o pomjeranju roka plaćanja PDV-a | Superinfo\nNaslovnica Fokus PS BiH nije prihvatila dopune Zakona o pomjeranju roka plaćanja PDV-a\nPS BiH nije prihvatila dopune Zakona o pomjeranju roka plaćanja PDV-a\nDom naroda Parlamentarne skupštine BiH na današnjoj sjednici, nije prihvatio dopune Zakona o porezu na dodatnu vrijednost po hitnom postupku, kojima bi se produžio rok za podnošenje prijave i plaćanje PDV-a sa desetog na posljednji radni dan u mjesecu.\nDopune pomenutog Zakona prethodno je usvojio Zastupnički dom Parlamentarne Skupštine, a umnogome je podržavalo i Udruženje poslodavaca Federacije BiH, potvrdio nam je Ibrahim Meškić, predsjednik Grupacije poslodavaca ZDK, koja je dio pomenute asocijacije na nivou Federacije.\n„Produženje roka za podnošenje prijave za plaćanje PDV-a po našim analizama značilo bi da bi u obrtnim sredstvima poslodavaca ostalo između 150 i 200 miliona maraka, što bi umnogome poboljšalo likvidnost privrednih subjekata“, navodi Meškić, pojašnjavajući da bi ovo zapravo bilo kompromisno i početno rješenje, jer je ovo Udruženje u suštini tražilo da se PDV plaća po naplaćenim fakturama.\n„Ono što može uticati na poboljšanje privrednog ambijenta i pomoći privrednicima jeste plaćanje PDV-a po naplaćenoj realizaciji i to se odnosi generalno i na vrijeme pandemije i na vrijeme nakon nje“, smatra i Senaida Turkić, predsjednica Udruženja poslodavaca Grada Zenice.\ndopune Zakona o PDV - u\nPrethodni članakKrizni štab ministarstva zdravstva FBiH: U toku je treća faza popuštanja mjera\nSljedeći članakTržni centri otvorili svoja vrata za posjetioce nakon više od dva mjeseca


Korona na korak od dovođenja Partizanovog štopera! - Sportske.net\nKorona na korak od dovođenja Partizanovog štopera!\nMladi štoper FK Partizan, Stefan Savić, nalazi se na probi u poljskoj Koroni koja je spremna da angažuje srpskog fudbalera koji trenutno nema mesta u timu Marka Nikolića.\nImenjak i prezimenjak nešto poznatijeg crnogorskog defanzivca Fiorentine nalazi se na dobrom putu da karijeru nastavi u poljskoj Koroni.\nStefan Savić (20) otputovao je u Kielce gde će narednih dana trenirati sa prvim timom Korone, a stručni štab poljskog kluba već ga je podvrgnuo detaljnim testovima.\nTalentovani štoper potpisao je profesionalni ugovor sa Partizanom tokom leta 2012. godine, u vreme kada je Vladimir Vermezović sedeo na klupi crno-belih, ali je u poslednjih šest meseci nastupao za BSK Borču u Prvoj ligi Srbije kao pozajmljen igrač.\nSavić se najbolje snalazi na poziciji levog štopera a, kako sada stoje stvari, posredstvom Semira Župljanina, uspeće da pronađe inostrani angažman i to u ligi koja je trenutno znatno kvalitetnija od domaće.\nUpravo je Župljanin tokom prethodne godine izdejstvovao prelazak Zvezdinog defanzivca Mihaila Milutinovića u ekipu Brage, u kojoj mladi fudbaler nastupa za B i U19 tim.\nMilutinović se početkom godine našao na meti Rome pa nema sumnje da bi i Savić lako mogao stopama svog godinu dana mlađeg sunarodnika.


Šutanovac: Vlast u Beogradu nije nepobediva - Ozonpress :: internet portal\nTag: Beograd, Šutanovac, vlast\nNa izbornoj konferenciji Demokratske omladine, Foruma penzionera i Foruma žena DS, Šutanovac je rekao da oni koji imaju vlast u Beogradu „nisu nepobedivi i da nisu veliki„.\n– Nisu oni veliki, njihove greške i promašeni projekti su veliki – rekao je Šutanovac.\nOn je, takođe, naveo i da nijedan demokrata nema prava da kaže da je umoran i da su „oni nepobedivi“.\n– Ako dozvolimo da oni nastave da ‘brže, jače i bolje’ ruše našu državu i društvo, onda smo sami krivi – rekao je lider DS.\nŠutanovac je rekao i da je Beograd „okupiran i pod konstantnim napadima“ aktuelne vlasti.\n– Beograđani su žrtve hira beskrupulozne bande koja ruši kvartove, maltretira građane, troši novac na besmislene projekte, fontane, jarbole….Da bi njihov jarbol bio najveći, plate i penzije su najmanje – rekao je on.\nPrema njegovim rečima, DS ne vidi Beograd i Srbiju kao grad i državu koju vode „loši đaci sa falsifikovanim diplomama“ dok oni kvalitetni maštaju da izgrađuju tudje zemlje.\nŠutanovac je rekao i da je politika aktuelne Vlade Srbije da „mladi koji razmišljaju svojom glavom napuste zemlju„, a da je DS u Skupštini Srbije ponudio posebna plan kojim bi se popravio položaj mladih.\nPrema njegovim rečima, „to je politika propasti“ i to moramo zaustaviti.\n– Moramo da pobedimo politiku koja podstiče odlazak mladih – rekao je on, dodavši da taj plan podrazumeva kvalitetno obrazovanje, olakšice prilikom zapošljavanja, besplatne udžbenike, subvencije za decu čiji roditelji nisu uspeli da ih upišu u vrtić…\nŠutanovac je rekao i da su penzioneri danas poniženi jer moraju da čekaju u redovima u domovima zdravlja ili kada kupuju „pecivo na akcijama“ kao i kada na pijaci odlučuju da li će da „kupe hranu ili lekove„.\n– Ono što možemo da obećemo je da ćemo penzionerima vratiti penzije – rekao je lider DS, dodajući da je vlast od penzionera kroz smanjivanje penzija i izostankom drugih usklađivanja ukupno otela više od 600 mioina evra.\n– Danas je Srbija zemlja u kojoj žene imaju manja prava i kada treba da se zaposle uvek imaju jedno pitanje više (od muškaraca) a kada se zaposle plata im je manja – rekao je on.\n– Suština politike DS je ista prava za žene, ista plata za isti posao, sklanjanje nasilnika iz porodica, kao i pomoć prilikom vantelesne oplodnje – rekao je Šutanovac.\nDS je danas formirala novi stranački organ, Forum penzionera, a izabrana su i rukovodstva Demokratske omladine i Foruma žena.


Ovo se odnosi i na državljane BiH: Nova odluka stupila na snagu, u Sloveniji nema više karantina u trajanju od 14 dana – Haber.ba\nOvo se odnosi i na državljane BiH: Nova odluka stupila na snagu, u Sloveniji nema više karantina u trajanju od 14 dana\nObjavljeno 13.09. 2020.\nU Sloveniji je u prethodna dva dana potvrđeno više od 100 novih slučajeva zaraze, najviše od početka pandemije.\nGranica sa Slovenijom - Nezavisne.com\nU Sloveniji je od danas karantin skraćen sa 14 na 10 dana, za putnike koji dolaze iz visokorizičnih zemalja, kao i za osobe koje su bile u kontaktu sa zaraženima, piše “Buka“.\nOdluka je donijeta ranije tokom ove sedmice na osnovu preporuka kriznog štaba, koji priznaje da bi rizik mogao biti veći, ali da će teret po ekonomiju biti smanjen. Skraćenje karantina moglo bi dovesti do deset dodatnih slučajeva zaraze u mjesec dana, navode iz slovenskog kriznog štaba.\nEpidemiolozi navode da se kod najvećeg broja onih koji se razbole to dogodi u deset dana po izlaganju virusu.\nPotez slovenskih vlasti reflektira debatu koja se vodi širom Evropske unije, gdje je u nekim zemljama karantin već skraćen, dok druge razmatraju da to učine.\nNa skorašnjem sastanku ministara zdravlja zemalja članica EU postignut je širi konsenzus u vezi s preporukom da bi osobe koje dolaze iz visokorizičnih područja trebale provesti deset dana u karantinu.\nUkoliko bi test bio negativan, to razdoblje bi se moglo skratiti na pet dana, ali još nije postignut dogovor da bi takva preporuka mogla biti usvojena na nivou EU.\nU Sloveniji je u prethodna dva dana potvrđeno više od 100 novih slučajeva zaraze, najviše od početka pandemije. Prema posljednjim podacima, u Sloveniji je korona virusom do sada zaraženo 3.603 ljudi, a preminulo 135, prenose agencije.\nTeme:COVID-19, državljani, izdvojeno, karantin, koronavirus, Slovenija\nČak 37,82 posto međunarodnih novčanih transakcija obavljeno je u europskoj valuti, objavio je Bloomberg,...\nAko ne možete osjetiti ova dva mirisa, možda imate COVID-19\nJedan od najneobičnijih simptoma koji se javlja kod oboljelih od COVID-19 jeste gubitak mirisa...\nSaznao da mu je otac preminuo\nOdraslima starijim od 65 godina savjetuju se vježbe za jačanje mišića i aktivnosti usredotočene...\nStiže drastična promjena vremena, donosimo prognozu za narednih nekoliko dana\nDanas u većem dijelu Bosne dugotrajna magla i niska oblačnost.


KRIVIČNE PRIJAVE ZA BESPRAVNU IZGRADNJU DOMA ZA NEGU U SUBOTICI - Magločistač\nPočetna Magločistač KRIVIČNE PRIJAVE ZA BESPRAVNU IZGRADNJU DOMA ZA NEGU U SUBOTICI\nKRIVIČNE PRIJAVE ZA BESPRAVNU IZGRADNJU DOMA ZA NEGU U SUBOTICI\nPostavio/la: Natalija JakovljevićObjavljeno: 04 juna, 2015 Kategorija: Magločistač, SuboticaNema komentara\nKrivične prijave protiv direktora Gerontološkog centra u Subotici Petra Balaževića i izvođača radova Zorana Videkanića iz firme Molimentum iz Kule\nGrađevinska inspekcija podnela je krivične prijave protiv investitora i izvođača radova zbog bespravne izgradnje Doma za negu pri Gerontološkom centru u Subotici, navedeno je danas u izveštaju Službe za inspekcijsko-nadzorne poslove Gradske uprave Subotica.\nKrivične prijave su podnete protiv investitora radova na bespravnoj izgradnji Doma za negu, direktora Gerontološkog centra u Subotici Petra Balaževića i izvođača radova Zorana Videkanića iz firme Molimentum iz Kule.\nŠto se tiče same izgradnje objekta utvrđeno je da je investitor, u roku koji mu je bio dat rešenjem za uklanjanje bespravno izgrađenih delova objekta, izvršio pribavljanje građevinske dozvole, a građevinski inspektor je sredinom maja konstatovao da se radovi mogu nastaviti.\nSlužba za inspekcijsko-nadzorne poslove Gradske uprave Subotica je krajem aprila demantovala Balaževićevu tvrdnju da je građevinska dozvola u međuvremenu izdata.\nDirektor Gerontološkog centra u Subotici Petar Balažević potvrdio je u istom periodu da je dogradnja objekta Doma pri toj ustanovi rađena bez građevinske dozvole, ali da je dozvola u međuvremenu dobijena.\nBalažević je rekao da je Gerontološki centar 10. decembra podneo Službi za građevinarstvo zahtev za dobijanje dozvole, ali je Gradska uprava tek sredinom marta ove godine sazvala sednicu Komisije za planove, kada su radovi već bili počeli.\nPredsednik Saveza bačkih Bunjevaca (SBB) Mirko Bajić zatražio je krajem aprila od Demokratske stranke da smeni direktora Gerontološkog centra u Subotici Petra Balaževića i da se ograde od njegovog, kako je naveo, nesavesnog rada.\nBajić je u Subotici rekao da ima saznanja da se “određeni poslovi u tom Gerontološkom centru rade bez dozvole, da se zaustavljaju radovi i rade tenderi bez prave procedure”.\nVojvođanski istraživačko-analitički centar (VOICE, www.voice.org.rs) iz Novog Sada objavio je u martu da je Ministarstvo za rad, zapošljavanje, boračka i socijalna pitanja krajem 2014. godine uložilo 50 miliona dinara za dogradnju Doma za negu pri Gerontološkom centru u Subotici.\nKamen-temeljac za gradnju, postavio je ministar za rad,zapošljavanje, boračka i socijalna pitanja Aleksandar Vulin.\nGRAD NASTAVIO S NEJEDNAKIM ODNOSOM PREMA VERSKIM ZAJEDNICAMA: PAKT DISKRIMINACIJE


Dodik: U Hercegovinu uloženo više novca nego što je naplaćeno poreza | Zvornik Danas\non: 23. септембра 2018 In: Politika, VIJESTI\nPredizborni miting SNSD-a u Bileći (Foto: SRNA)\nBILEĆA – Kandidat koalicije SNSD-DNS-SP za srpskog člana Predsjedništva BiH Milorad Dodik poručio je večeras u Bileći da su institucije Srpske više novca kroz projekte uložile u Hercegovinu nego što je naplaćeno poreza i što je bilo dobiti u javnim preduzećima na ovom području.\n„Srpski narod je kroz istoriju naučio da ne može da bude slobodan ako nema državu, jer sve države u kojima smo mi prethodno bili – ispaštali smo i bili bismo pobijeni – od Jasenovca i Prebilovaca do Korita“, poručio je Dodik.\n„Mi smo ove godine u stanju da kao stabilna Republika investiramo više od 120 miliona KM širom Srpske. Bileća je sastavni dio jedne takve intervencije Vlade i na to sam posebno ponosna“, navela je Cvijanovićeva.\n„Tako dolaze jer nikada nisu izdali Republiku Srpsku i jer su uvijek bili sa svojim narodom. Potvrđujem i ovdje da je Srpska zavjet i da je ne damo nikome“, poručio je Košarac.\nOn je rekao da su Cvijanovićeva i Dodik radili isključivo za Srpsku, dok su predstavnici opozicije „klevetali i lagali“, jer su postali svjesni da narod neće one koji slušaju Sarajevo i Bakira Izetbegovića.\n„Onda kada Milorad Dodik ode u Sarajevo, Republika Srpska će biti stabilna samo ukoliko Željka Cvijanović bude predsjednik Republike“, poručio je Košarac.\n„A pobjeda je neupitna jer je Milorad Dodika taj koji je spasio Republiku Srpsku i njenu policiju, istovremeno se, veoma vješto, odupirući od svega onoga što su pokušali da naprave pojedinci iz Sarajeva“, naveo je Vuković.\nOznake: bilećaizbori 2018milorad dodiksnsd


Završeno jesenje zasedanje, usvojan četiri zakona\nSkupština Srbije završila je prvu sednicu redovnog jesenjeg zasedanja usvajanjem četiri predloga zakona\nUsvojeno je i nekoliko izmena u sastavima delegacija u međuparlamentarnim institucijama.\nSednica je počela 3. oktobra, bila je burna od prvog dana i obeležena je raspravom i mimo dnevnog reda, nedostatkom kvoruma, opomenama koje su uglavnom izricane poslanicima opozicije i isključivanjem dva poslanika Dveri sa sednice.\nGlasanje je danas, međutim, proteklo mirno i za nešto više od sat vremena usvojeni su Zakon o osnivanju Nacionalne akademije za javnu upravu, u kojoj će se usavršavati državni službenici, kao i izmene Zakona o državnim službenicima koje bi trebalo da obezbede jednake uslove za napredovanja i obuku svih zaposlenih u državnim službama.\nPoslanici su usvojili i Zakon o elektronskom dokumentu, elektronskoj identifikaciji i uslugama od poverenja u elektronskom poslovanju koji omogućava da se elektronski dokumenti priznaju kao i papirni, a predvidja i razne nivoe identifikacije fizičkih i pravnih lica.\nSkupština je usvojila i izmene Zakona o informacionoj bezbednosti kojim je utvrđeno da poslove Centar za bezbednost IKT sistema (CERT) republičkih organa vrši organ nadležan za projektovanje, razvoj, izgradnu, održavanje i unapredjenje računarske mreže republičkih organa, za čije obavljanje je sada nadležna Kancelarija za informacione tehnologije I elektronsku upravu.\nUsvojene su i odluke o izmenama sastava delegacija u međuparlamentranim institucijama i izmenama sastava skupštinskih odbora koje su podnele Srpska radikalna stranka, Srpska napredna stranka, Socijalistička partije Srbije i Nova Srbija-Pokret za spas Srbije.\nSkupština je usvojila odluku da ispred Srpske radikalne stranke član delegacije u Parlamentarnoj skupštini Saveta Evrope bude Aleksandar Šešelj koji je od skoro postao poslanik umesto Milovana Bojića. Bojić je podneo ostavku na poslaničku funkciju i nedavno izabran za direktora Instituta za kardiovaskularne bolesti "Dedinje".\nSin Vojislava Šešelja, Aleksandar, Bojića će zameniti i u Odboru za zdravlje Skupštine Srbije.\nU delegaciji u Parlamentarnoj skupštini Saveta Evrope došlo je i do izmene u redovima Sprske napredne stranke, koju će predstavljati Aleksandra Tomić. Ona je izabrana umesto Aleksandre Đurović koja je podnela ostavku na poslaničko mesto pošto je imenovana za šeficu stalne misije Srbije pri Savetu Evrope u Strazburu.\nDo izmena je došlo u još jednoj delegaciji na predlog Socijalističke partije Srbije pa će tu stranku u Parlamentarnoj skupštini NATO predstavljati Dejan Radenković, umesto potpredsednika Skupštine Srbije Đorđa Milićevića.


Rama: Albanija i Kosovo – jedan predsednik, što da ne - Gorapress.net\n19.02.2018. u 09:20\n"Albanija i Kosovo će imati zajedničku spoljnu politiku, a ne samo zajedničke ambasade i diplomatske misije. Zašto da nema čak i jednog predsednika kao simbola nacionalnog jedinstva i zajedničke nacionalne bezbednosne politike", rekao je Rama na svečanoj sednici kosovske skupštine povodom desete godišnjice od jednostranog proglašenja nezavisnosti.\nOn priznaje da takva ideja sada nije izvodljiva, ali dodaje i da ono o čemu se sanja može i da se realizuje.\nRama je rekao da su Kosovo i Albanija danas dve formalno odvojene administrativne realnosti, ali da su deo zajedničkog istorijskog narativa, ujedinjenog nacionalnog osećanja i neodvojivog političkog interesa.\nNajavio je intenziviranje saradnje Prištine i Tirane u svim oblastima, kao i stvaranje jedinstvenog obrazovnog sistema.\nTakođe je rekao da će Kosovo i Albanija imati jedinstven carinski sistem i zajedničko trgovinsko i ekonomsko tržište zahvaljujući uspešnom procesu regionalne integracije, prenosi ATA.


Flajeri za Glass Service - Štamparija Beograd Dual Mode - Offset i Digitalna štampa\nPrilikom porudžbine kolornih flajera od strane naše renomirane firme Glass Service susreli smo se sa jako specifičnim zahtevom.\nUkratko… zahtevalo se od nas da dizajniramo i osmislimo flajer koji će na sebi nositi jako puno podtaka a da mora biti čitljiv i da štampa bude jednostrana kako bi se smanjili troskovi štampe.\nNakon pregršt dostavljenog materijala, koji je sticajem okolnosti bio u bitmapama, usledila je vektorizacija istog kako bi otisak bio perfektan. Uspeli smo da se izborimo sa pripremom materijala za konačni pristup dizajnu sa adekvatnim vektorizovanim i kvalitetnim aplikacijama.\nNakod dostavljenog idejnog rešenja na uvid i odobrenja za štampu dočekao nas je dodatni zahtev. Naime, dodatni zahtev je bio taj da svi flajeri moraju biti numerisani. Obzirom na to da posedujemo sve tehnologije štampe bilo je logično da se oslonimo na digitalnu varijabilnu štampu uz pomoću koje smo rešili i numeracjiju po zahtevu klijenta a samim tim i dostigli dobru cenu.\nDvadeset godina postojanja Glass Service je investirao u stvaranje imena i reputacije, jedinstvenih u našem regionu. Najkvalitetnija auto stakla nose oznaku ORIGINAL SPARE PARTS, koja garantuje kvalitet i poreklo proizvoda.\nMreža vrhunski opremljenih servisa, koristeći najkvalitetnije materijale i alate za montažu ireparaciju, uz odabrano, profesionalno obučeno osoblje svakodnevno pruža usluge stalno rastućem broju klijenata.\nOd 05.04.2013. godine, Glass Service poseduje sertifikat ISO 9001:2008 koji se odnosi na sistem menadžmenta kvalitetom u prodaji, montaži i reparaciji auto stakala i poliranju farova!


Žozep Borelj: Sankcije nisu način za rešavanje problema sa Kinom | Hronika\nPočetna strana > Hronika > Žozep Borelj: Sankcije nisu način za rešavanje problema sa Kinom\nSankcije nisu način za rešavanje problema sa Kinom, rekao je danas šef evropske diplomatije Žozep Borelj odgovarjući na pitanje o mogućim posledicama spornog kineskog zakona o nacionalnoj bezbednosti u Hongkongu.\nOn je ipak izrazio „ozbiljnu zabrinutost“ zbog namere Pekinga da nametne taj zakon. Borel je govorio posle video konferencije ministara spoljnih poslova EU.\n„Time se ozbilno reskira ugrožavanje principa ‘jedne zemlje dva sistema’ i visokog stepena autonomije specijalnog administrativnog regiona Hongkonga“, rekao je Borel.\nBorel je rekao da su odnosi izmedju EU i Kine zasnovani na „uzajamnom poštovanju i poverenju“, i ocenio da želja Kine da uvede taj zakon dovodi u sumnju „spremnost Kine da poštuje svoje medjunarodne obaveze“.\nOn je rekao da su odnosi izmedju EU i Kine suviše kompleksni da bi se stavili samo u jednu kutiju i opisao Peking kao „konkurenta, rivala i saveznika.\n„Nemoguće je rešiti probleme vezane za klimantske promene bez Kine“, rekao je Borel.


Pre svega: Auto-škole neće moći da obučavaju: Biće skuplje od 70.000 RSD?\nZbog novog pravila - uspona na poligonu, niijedna od oko 450 auto-škola u Srbiji neće moći da obučava vozače od oktobra.\nKrstić je rekao da je cena polaganja vozačkog ispita 70.000 dinara, a u tu cenu je uračunata prva pomoć koja je ranije bila u sklopu testova, lekarski pregled i praktična i teoretska obuka. "Uračunat je PDV ali je i on problematičan, predviđeno je 10 odsto a primenjue se 20 odsto", dodao je on.\nProfesor Milan Vujanić sa Sobraćajnog fakulteta, gostujući u Jutru na Prvoj kaže da bi bilo dobro da uspon postoji, ali ističe i da ga ne bi postavio kao uslov.\n"Ako bi morali da imitiramo sve te važne elemente, onda bi napravili vozača koji je kompletan kada položi ispit", kaže on i ističe da sada kandidati zadovolje minimalne zahteve, a da se posle usavršavaju.\n"Od 450 škola je 105 iz Beograda, kvadratni metar koji treba da zauzmete za izgradnju bi jako puno koštao i to bi uticalo na cenu obuke. Mi bi voleli da imamo poligone koji ispunjavaju sve što kanditatima treba", dodaje on.\nKrstić je rekao da mi nemamo takve standarde, za razliku od nekih Skandinavskih zemalja.\n"Vozači kada dobiju vozačku podrazumevaju i kretanje u usponu. Problem u Beogradu je - da li ima mesta za takve poligone", upitao je on.\n"Za E kategoriju, kako je definisano u pravilniku, dubina prostora koja je potrebna je 48 i širina 52, dakle 25.000 kvadratnih metara morate da imate za samo jednu radnju parkiranja", objašnjava on.


Zvorniku prva nagrada za upravljanje razvojem - infoBirač\nZvorniku prva nagrada za upravljanje razvojem\nNa osnovu rezultata izvršenih procjena kapaciteta za upravljanje lokalnim razvojem u 11 partnerskih jedinica lokalne samouprave grad Zvornik ima najbolji sistem za planiranje i upravljanje razvojem u 2019. godini, saopšteno je iz Razvojnog programa Ujedinjenih nacija u BiH. Prva nagrada u formi granta u iznosu od 75.000 dolara (USA) biće realizovana kroz jedan od projekata koji se predložen u Strategiji razvoja 2018-2027.\nGrad Zvornik se u Projekat integrisanog lokalnog razvoja (ILDP) kojeg u Bosni i Hercegovini realizuje Razvojni program UN BiH (UNDP) u saradnji sa Švajcarskom agencijom za razvoj i saradnju (SDC) uključio 2017. godine, kada je započeta izrada Strategije integrisanog razvoja grada Zvornik za period 2018-2027\nU okviru Projekta integrisanog lokalnog razvoja svake godine se vrši procjena kapaciteta jedinica lokalne samouprave i nagrađajuju se najbolji za svoj rad. Nagrada se dodjeljuje u formi finansijske podrške projektima iz strategije planiranih za 2020. godinu, a grad se obavezuje da će obezbijediti sufinansiranje u iznosu od minimalno 50% ukupnih troškova realizacije.\nGradonačelnik nagradio najbolje zvorničke srednjoškolce\nPreventivne aktivnosti povodom bezbjednog učešća biciklista u saobraćaju\nZvorničanin vozio sa 2,39 g/kg alkohola u organizmu


Glasački listići na izbornom mestu u Novom Sadu, 3. april 2022.\nNevladina organizacija Transparentnost Srbija (TS) ocenila je na osnovu svog monitoringa da je ova predizborna kampanja bila najskuplja od 2004. godine i da je potrošeno nešto više para nego u kampanji za parlamentarne izbore 2012. godine.\nKako je rekao programski direktor TS Nemanja Nenadić na konferenciji za medije održanoj 6. aprila, kampanja će građane Srbije koštati 15,7 miliona evra iz budžeta.\n"Ulaganje Srpske napredne stranke (SNS) u TV oglašavanje je identično procentu podrške predsedničkom kandidatu, oko 60 odsto. SPS je druga po ulaganjima, sa 15 odsto, što je možda imalo uticaj na neočekivano dobar rezultat", rekao je Nenadić.\nTS je saopštila da je najveći deo sredstava za oglašavanje dobila televizija Pink, oko 2,6 miliona evra, zatim Radio-Televizija Srbije (RTS) sa 1,8 i Hepi televizija sa 1,2 miliona evra.\nKako navode iz Transparentnosti, izveštaje o preliminarnim troškovima kampanje, koji su obaveza prema novom zakonu, stranke su "uglavnom ispunile", ali su većinu izveštaja predali tek pred izbornu tišinu.\nTransparentnost Srbija je do sada podnela četiri prijave o nepravilnostima finansiranja kampanja Agenciji za sprečavanje korupcije, ali je to nezavisno državno telo, kako navode, ustanovilo da nema povrede zakona.\nU Srbiji slaba dostupnost podataka o finansiranju izborne kampanje\nKako je ova organizacije ranije saopštila, građanima Srbije su partije tokom predizborne kampanje dobrovoljno dostavljale malo podataka o finansiranju kampanja, a i Sjedinjene Američke Države su 5. aprila izrazile zabrinutost zbog zaključaka posmatračke misije Organizacije za evropsku bezbednost i saradnju (OEBS) o nejednakim uslovima za stranke tokom kampanje.\n"Delimo zabrinutost misije u vezi sa kombinovanim uticajem nejednakog pristupa medijima, neopravdanog pritiska na zaposlene u javnom sektoru, znatne finansijske nejednakosti i zloupotrebe državnih resursa, koje su rezultirale nejednakim uslovima za učesnike", naveo je Stejt department Glasu Amerike.\nPosmatračke misije Organizacije za evropsku bezbednost i saradnju, Saveta Evrope i Evropskog parlamenta saopštile su 4. aprila da su izborni proces u Srbiji obeležili nejednaki uslovi za učesnike, pritisci na zaposlene u javnim preduzećima da glasaju za vladajuće partije, da je tokom izbornog dana bilo incidenata i gužvi na mestima za glasanje, kao i da je tajnost glasanja kompromitovana na značajnom broju biračkih pozicija.\nOd ukupno 6,5 miliona ljudi sa pravom glasa, na izbore je izašlo 58,63 odsto građana.


Istekao rok za formiranje vlasti\nIstekao rok za formiranje vlasti: BiH između Vašingtona i Moskve\nizvor: agencije foto: 05.09.2019.\nRok o Principima formiranja vlasti na nivou Bosne i Hercegovine, kojeg su pre mjesec dana ranije u Sporazumu potpisali lideri Stranke demokratske akcije (SDA), Hrvatske demokratske zajednice (HDZ) i Saveza nezavisnih socijaldemokrata (SNSD) - Bakir Izetbegović, Dragan Čović i Milorad Dodik, ističe danas (5. septembar).\nDokumentom, čijem potpisivanju je 5. augusta prisustvovao i tadašnji šef Delegacije Evropske unije u BiH Lars-Gunnar Wigemark, predsjednici ove tri stranke su se obavezali da će formirati novi saziv Vijeća ministara u roku od mjesec dana.\nUprkos ovom dokumentu, vlast još uvijek nije formirana, iako su izbori održani prije jedanaest mjeseci (5. oktobra 2018.), a razlog je što nije postignut kompromis o Godišnjem nacionalnom planu (ANP) kojeg je od Bosne i Hercegovine zatražio NATO.\nSlanje tog dokumenta traži Stranka demokratske akcije (SDA) i njime uslovljava imenovanje Zorana Tegeltije za predsjedavajućeg Vijeća ministara BiH, inače kadra SNSD-a.\nIstovremeno, predsjednik Skupštine RS-a Nedeljko Čubrilović, na konferenciji za novinare prije dva dana je izjavio kako takav zahtjev još nije dobio.\n„Narodna Skupština je spremna da odradi svoj posao kroz to zasijedanje, da razmotri mogućnost i prijedloge koji budu dolazili od samog sazivača. Kad će to biti, teško je pretpostaviti. Ja, ipak, očekujem da do toga ne dođe“, poručio je Čubrilović.\nKazaz: Tehničko pitanje pretvorili u strategijsko\nAnalitičari, sagovornici Radija Slobodna Evropa (RSE), ocjenjuju kako se postojeća situacija mogla predvidjeti, jer su, kako navodi profesor na Univerzitetu u Sarajevu, Enver Kazaz, politički lideri "ciljano", jedno tehničko pitanje, kakvo je Godišnji nacionalni plan (ANP) pretvarano u strategijsko. „Sukob može trajati, kad se gleda raspored snaga, u nedogled, pri čemu Milorad Dodik ima institucionalne mehanizme da razbuktava krizu za razliku od Željka Komšića i Šefika Džaferovića (trojica članova Predsjedništva BiH, prim.red.). Niko u Bosni i Hercegovini, čak, ni u međunarodnoj zajednici, u ovom trenutku ne može pouzdano reći kako će se kriza završiti. Ja bih rekao da je to ravnoteža nemoći u proizvodnji krize i da je to krajnje neodgovorno prema građanima Bosne i Hercegovine i sudbini države“, napominje profesor Kazaz.\nAnalitičar Ibrahim Prohić dodaje da postojeći politički akteri u Bosni i Hercegovini, koji žele formirati vlast, "kradu" vrijeme, te da sadašnja situacija odgovora svima. No, Prohić ocjenjuje i kako se u Bosni i Hercegovini vodi bitka između Vašingtona i Moskve i objašnjava zbog čega: „Dodik je reterirao u odnosu na stavove i prijetnje od prije nekoliko dana i to se desilo nakon sastanka sa ruskim ambasadorom u BiH. Dakle, neke su se stvari desile iza scene o kojima javnost nije obaviještena.“\nMilorad Dodik se, podsjetimo, sa ruskim ambasadorom u BiH Petrom Ivancovim susreo početkom sedmice u Banjaluci, kako je izjavio, na redovnim konsultacijama.\nRazgovori sa Palmerom\nIstovremeno, ministar vanjskih poslova BiH Igor Crnadak je potvrdio kako je razgovarao sa specijalnim izaslanikom Sjedinjenih Američkih Država (SAD) za Balkan Metjuom Palmerom i da je bilo riječi o konstituisanju vlasti u Bosni i Hercegovini.\n„Naravno, to je glavna tema kada je u pitanju BiH i tu su stvari što se tiče SAD vrlo jasne. Oni su na poziciji da je taj posao potrebno što prije završiti. Sasvim precizno je rečeno da Amerika nema nikakve favorite, da ne navija za neku stranu posebno. Jednostavno, žele da to bude gotovo što prije i vrlo je jasno da je njima vrlo bitno da u ovoj priči o formiranju vlasti bude demistifikovan famozni Godišnji nacionalni plan (ANP), jer slanje ANP-a ne znači članstvo u NATO. Oni žele da to bude jasno prikazano u javnosti i da ta stvar ne bude tokom formiranja vlasti predmet dezinformacija“, kazao je Crnadak.\nZbog svega navedenog, profesor Enver Kazaz zaključuje kako je očigledno da je Bosna i Hercegovina "talac" sukoba Sjedinjenih Američkih Država i Rusije oko njihovih interesnih sfera na Balkanu, te da je Evropska unija nemoćna unutar tog sukoba.\n„Može se reći da snažna Rusija je u ovom trenutku na prostoru Bosne i Hercegovine u velikoj prednosti. Naprosto, ona može da kvari odnose u Bosni i Hercegovini, može da ih diktira, zateže, dok zapadne zemlje nemaju takav manevarski prostor. Dakle, ključ je u Moskvi, u Putinovim rukama, a Milorad Dodik tu se pokazuje kao političar koji ne radi za interese Republike Srpske, nego za interese Moskve. Napominjem da je NATO pakt okružio Bosnu i Hercegovinu i Srbiju i potpuno je besmislena inicijativa Milorada Dodika i Beograda da što duže odlože ili spriječe učlanjenje Bosne i Hercegovine i Srbije u NATO pakt“, poručuje profesor Kazaz.\nPodsjetimo, Dodik je, nakon što je na posljednjoj sjednici Predsjedništva BiH, kao član Kolektivnog šefa države, povukao prijedlog za imenovanje novog mandatara za sastav Vijeća ministara BiH, krajem augusta, najavio da će, ako do 5. septembra ne bude imenovan predsjedavajući Vijeća ministara, Skupština Republike Srpske odlučivati o povlačenju saglasnosti za formiranje državnih institucija.\nBez dogovora o mandataru BiH, Dodik najavljuje izlazak iz sporazuma\nPoslodavci traže način da zaustave odlazak radnika iz BiH\nKomemoracija u Srebrenici\nPočeo samit Procesa saradnje jugoistočne Evrope u Sarajevu


Potera za otmičarem devojčice premešta se ka drugom selu /video/ - Sputnjik Srbija\nPotera za otmičarem devojčice premešta se ka drugom selu /video/\n13:55 26.12.2019 (osveženo 15:09 26.12.2019) Preuzmite kraći link\nPotera za Ninoslavom Jovanovićem, zvanim Malčanski berberin, koji je osumnjičen da je oteo dvanaestogodišnju Moniku Karimanović, premeštena je na drugu lokaciju, jer nisu nađeni nikakvi novi tragovi.\nKako javljaju „Novosti“, sumnja se da je od Malče do Knjaževca Jovanovića i devojčicu prevezao jedan kamion bosanske registracije. Otmičar je sa žrtvom viđen na putu Niš—Zaječar pre nego što je krenula velika akcija policije.\nKako je potvrdio izvor „Novosti“, vozač je pušten jer u tom trenutku nije bila raspisana poternica, dok je vozilo zadržano radi forenzičke analize.\nFokus pretrage premešta se ka selu Glogovac, nakon što u selu Podvisu nisu pronađeni nikakvi novi tragovi. Policija koristi specijalna vozila „ATV Polaris“ za pretragu brdovitih predela.\nKako u ovom trenutku izgleda policijska akcija na potezu između dva sela pogledajte na snimku sa lica mesta:


Prevod sa srpskog na norveški jezik sa ili bez overe sudskog tumača\nJedan od najčešće traženih usluga prevođenja u agenciji BGprevodi jeste upravo prevod sa srpskog na norveški jezik, nezavisno da li je samom prevodu potrebna overa sudskog tumača ili ne.\nJedna od ključnih odlika prevoda sa srpskog na norveški oslikava se u tome da veliki broj prevodioca i sudskih tumača jesu i sami izvorni govornici navedenih jezika.\nTakođe, interesantna činjenica je i to da je u slučaju prevoda sa srpski na norveški jezik, usluga sudskog tumača ključna pošto sam dokument koji je “samo” preveden sa srpskog na norveški jezik bez overe kod sudskog tumača, u zakonskom smislu nema nikakvu vrednost.\nTipovi prevoda sa srpskog na norveški jezik\nA sa aspekta poslovnog prevoda sa srpskog na norveški jezik godinama unazad prevodimo:\nTakođe, na zahtev kijenata, uspešno prevodimo sa srpskog jezika na norveški i diplome i dodatke diplomi, svedočanstva, kao i razna tipova uverenja. Osim navedenih usluga, pružamo i usluge prevoda diplomskih i seminarskih radova, kao i prevode naučnih i stručnih objava radova.\nSudski tumač kod prevoda sa srpskog na norveški jezik: obavezan ili ne?\nJedna od ključnih informacija za svakog pojedinca ili kompaniju koja ima potrebu za prevodom bilo kog dokumenta sa srpskog na norveški jezik jeste i to da je neophodno da i sam prevedeni dokument bude overen pečatom sudskog tumača koji je i zvanično ovlašćen od strane nadležnih državnih institucija za obavljanje ovog posla.\nBGprevodi u sklopu svoje usluge prevođenja sa srpskog na norveški jezik svojim klijentima obezbeđuje i usluge overe dokumenata kod sudskog tumača. Na ovaj način rada sam dokument postaje i zakonski punovažan u svakom smislu.\nJedini potreban preduslov za izvršenje ovog tipa usluge je da sam klijent donese original na uvid, kako bi se sudski tumač, nakon prevoda sa srpskog na norveški, uverio da prevod nije izmenio suštinu originala.\nŽelite da saznate koliko bi koštao vaš prevod sa srpskog na norveški jezik?


Foto: Twitter/AustinBoldFC / screenshot\nRazlog za tako nešto je odluka nekadašnjeg mladog reprezentativca "zbornaje" da ne kleči pre nedavne utakmice i sada je "hlađenju", dok u klubu ne vide šta će dalje sa njim.\nOvaj 25-godišnji fudbaler se posle svega oglasio i objasnio šta se zbilo.\n- Nisam klečao i klub me je zbog toga zvao na razgovor. Trener mi je rekao da bi trebalo da pripazim na ponašanje. Razgovarao sam i sa predsednikom, belcem, koji mi je poručio: "nije ovo zbog tebe, moraš pokazati poštovanje", rekao je Valeri za "Sport ekspres".\n- Nemam je problem zbog toga što ljudi na ovaj način pokazuju revolt, to je ok, ali je već od leta počelo da se preteruje sa tim. Mislim da je u redu ako bi nama sportistima bilo rečeno da sami donesemo odluku da li ćemo klečati, poručio je Saramutin.\nRuski fudbaler rodom je iz Nju Džerzija, a veći deo karijere proveo je u Rusiji, u ovoj situaciji jedino ga je podržao saigrač, Jamajčanin Džermejn Tejlor.\nSaramutin veruje da je pozadina čitave priče njegovo ranije odbijanje da mu klub "skine" pola plate, što su u Ostinu želeli da preduzmu kako bi prebrodili finansijsku krizu izazavanu pandemijom.\nPodsetimo, klečanje na utakmicama u svim sportovima postala je učestala praksa, pre svega u SAD, kao podrška u borbi protiv rasizma, još od marta i ubistva Afroamerikanca Džordža Flojda.\nFK Ostin Bolda


Vesti online / Vesti / Svet / Putinova desna ruka - komunistički unuk iz Estonije\nVajno na sastanku sa Putinom i Ivanovim\nOn je Estonac po nacionalnosti, rođen u Talinu. Do sada je Anton Vajno bio zamenik rukovodioca predsedničke administracije. Interesantno je da je njegov deda Karlo Vajno u vreme SSSR bio prvi sekretar Centralnog komiteta KP Estonije. Antonov otac Eduard Vajno obavlja dužnosti u privrednoj komori Rusije.\nAnton Vajno je po završetku studija radio u ruskoj ambasadi u Japanu, a zatim u Ministarstvu spoljnih poslova, odakle je prešao 2004. godine u predsednički protokol. Od 2008. je u aparatu vlade, a zatim je prešao u predsedničku administraciju.\nZa vreme razgovora sa Putinom Vajno je rekao da veliki značaj ima analitički rad predsedničke administracije koja analizira politička i socioekonomska pitanja kao i događaje na međunarodnoj sceni. On je naglasio da posebno smatra važnim posao koji je Sergej Ivanov obavljao po zadatku od predsednika, a to je borba protiv korupcije. Vajno je dodao da će taj posao biti nastavljen u saradnji sa Vladom, parlamentom kao i subjektima federacije.\nSVET Šta se krije iza promena Putinovih saradnika?


Čed Evans potpisao za Česterfild - Sportske.net\nČed Evans potpisao za Česterfild\nBritanski fudbaler Čed Evans, koji čeka novo sudjenje pošto je presuda za silovanje poništena, potpisao je jednogodišnji ugovor sa trećeligašem Česterfildom, saopštio je danas taj klub.\nEvans je u aprilu 2012. godine osudjen na zatvorsku kaznu od pet godina zbog silovanja devetnaestogodišnje devojke u jednoj hotelskoj sobi u Rilu, a iz zatvora je pušten u oktobru 2014. godine. On je tvrdio da nije kriv i predao je predmet pred Komisiju za razmatranje krivičnih dela, koja je u aprilu ukinula prvobitnu presudu.\nNovo sudjenje počeće 4. oktobra.\nEvans je rekao da je uzbudjen i privilegovan što će nastaviti karijeru u Česterfildu i da se nada da će doprineti klubu, na terenu i van njega, navijačima i celokupnoj zajednici.\nEvans (27) je tokom karijere igrao za Mančester siti, Norič i Šefild junajted, kao i za reprezentaciju Velsa, za koju je nastupio 13 puta i postigao jedan gol.\n"Oduševljeni smo što smo obezbedili usluge izvanrednog fudbalera, koji želi da se vrati na posao i postiže golove. Trener Deni Vilson dobro poznaje Čeda, pošto ga je trenirao u Šefild junajtedu. Fudbalski klub Česterfild je mnogo razmišljao o ovoj odluci i posle odluke suda ne sumnjamo da bi Čed Evans trebalo da se vrati profesionalnom fudbalu", rekao je predsednik Česterfilda Dejv Alen.


Sergej Lukić šesti u Evropi ! – Kruševac PRESS\nAutor Redakcija\t Objavljeno 21.02.2016.\nMladi srpski reprezentativci, naši sugrađani, Sergej Lukić i Marija Sudimac su ispunili očekivanja na Evropskom prvenstvu za igrače do 15 godina koje je od 19. do 21. februara 2016. održano u ruskom gradu Kazanju.\nMarija Sudimac i Sergej Lukić u mešovitom dublu\nMalo je nedostajalo da Kruševljani za Srbiju osvoje medalju na Drugom evropskom prvenstvu za igrače do 15 godina koje je od 19. do 21. februara 2016. održano u Kazanju, ali su bez obzira na to ispunjena očekivanja i pokazalo se da je Srbija postala pravi rasadnik badminton bisera. U konkurenciji preko 160 najelitnijih evropskih takmičara u ovom uzrastu, iz 34 zemlje Starog kontinenta, i Sergej Lukić i Marija Sudimac su tokom čitavog turnira bili na visini zadatka iako su nasupot sebe imali i dve godine starije rivale, što u ovom periodu razvoja može da donese ogromnu prednost. Lukić, koji je poslednjeg dana šampionata proslavio tek 13-ti rođendan, došao je do meča za odličje. U četvrtfinalu pošteno je namučio trećeg nosioca, Francuza Hrista Popova, potonjeg osvajača vicešampionske titule u singlu i prvaka Evrope u muškom dublu, ali je na kraju morao da pruži ruku iskusnijem i, u ovom trenutku, boljem rivalu. Izgubio je s 2:0. Prethodno naš reprezentativac, koji je u Kazanju bio u grupi od petog do osmog nosioca, odigrao je dva nezaboravna meča u kojima je pobedama prokrčio sebi put do šestog mesta u Evropi.\n“Priželjkivali smo medalju, ali bilo je mnogo kvalitetnih igrača i nijanse su odlučivale u mnogim mečevima. Značaj takmičenja je takođe odigrao svoju ulogu, naročito u prvom meču u miksu protiv domaćih takmičara, gde nismo uspeli da odigramo na našem nivou. U singlovima i Lukić i Sudimčeva su odigrali u skladu sa svojim mogućnostima. Važno je da gotovo uopšte ne zaostaju za najboljim evropskim igračima u ovoj konkurenciji, jer su i u mečevima u kojima su izgubili bili ravnopravni protivnici, a samo su nijanse odlučile. Učestovati na Evropskom prvenstvu bilo je jedno veliko i važno iskustvo, a pokušaćemo da ga iskoristimo za dalji napredak“, kazao je pomoćni trener badminton reprezentacija Srbije Dragan Antić, još jedan Kruševljanin u državnom timu.\nEvropske titule u Kazanju osvojili su Englez Hari Hang u muškom singu, Dankinja Matilda Kramer Arens u ženskom singlu, Francuzi Keni Lovang i Hristo Popov u muškom dublu, Turkinje Bengisu Erčetin i Zehra Erdem u ženskom dublu, te Danci Sebastijan Gronbjerg i Klara Graversen u mešovitom dublu.\nbadmintonDragan AntićMarija SudimacPrvenstvo EvropeSergej Lukić


Primio sedam komada, dao autogol i naterao navijače da mu aplaudiraju!\nJunak vikenda – Džordan Perez, simpatični golman Gibraltara koji radi kao - vatrogasac.\nmondo.rs,zurnal 2 komentara\nVIDEO: On nije golman, on je hobotnica!\nGolman Roterama Adam Kolin junak je prethodnog vikenda u engleskom Čempionšipu.\nVIDEO: Navijači Lirsa već skandiraju Bajkoviću\nRajković posle derbija postaje Zvezdin rekorder!?\nNaravno, da bi došao na prvo mesto Zvezdine liste, mladi golman će, osim protiv Partizana, morati da sačuva mrežu protiv Voždovca u narednom kolu.\nBajković pronašao angažman\nBoban Bajković nastavlja karijeru u Belgiji, posle rastanka sa Crvenom zvezdom. Prošao je iskusni golman lekarske preglede u Lirsu i danas će potpisati ugovor.\nNekada fudbalski golman, danas kečer!\nDa li se sećate Tima Vizea? Nekadašnji golman više klubova iz Bundes lige batalio je fudbal da bi se posvetio američkom rvanju.\nVIDEO: Ovako peva Piter Šmajhel\nLegendarni danski golman Piter Šmajhel briljirao je na golu Mančester Junajteda devedesetih godina prošlog veka, a sada mu se smeši muzička karijera.